title: F. Sherwood Rowland

text: Rowlandin isä oli matematiikan professori Ohio Wesleyan Universityssä. Nopeutetun koulutuksen ansiosta Rowland valmistui lukiosta hieman ennen kuusitoistavuotispäiväänsä vuonna 1943. Hän ei voinut liittyä asevoimiin nuoren ikänsä vuoksi, joten Rowland siirtyi yliopistoon opiskelemaan. Toisen maailmansodan ollessa käynnissä juuri tuolloin ei yliopistoa opiskellut montakaan miestä hänen lisäkseen. Vuonna 1945 Rowland lähti suorittamaan asepalvelusta, mutta sota ehti loppua ennen kuin hän oli läpäissyt peruskoulutuksen. Tohtorin tutkintoa suorittamaan Rowland pyrki Chicagon yliopistoon jatko-opiskelijaksi. Jokaiselle aloittavalle jatko-opiskelijalle nimettiin tuutori ja Rowlandin tuutoriksi osui sattumalta nobelisti Williard F. Libby. Muita Rowlandia opettaneita joko jo Nobelin palkinnon saaneita tai tulevaisuudessa saavia henkilöitä Chicagon yliopistossa olivat Enrico Fermi, Harold Clayton Urey, Henry Taube, ja Maria Goeppert Mayer.


title: F. Sherwood Rowland

text: Opiskeluaikanaan Rowland tapasi Joan Lundbergin, joka myös valmistui Chicagon yliopistosta. He menivät naimisiin kesäkuussa 1952 ja elokuussa samana vuonna Rowland sai väitöskirjansa valmiiksi. Perheeseen syntyi kaksi lasta, Ingrid ja Jeffrey.


title: F. Sherwood Rowland

text: Rowlandin saatua täyden professuurin Kansasin yliopistossa hän siirtyi vuonna 1964 Kalifornian yliopiston uudelle Irvinen kampukselle kemian professoriksi. Kuultuaan tammikuussa 1972 James Lovelockin esitelmän CFC-yhdisteistä Rowland alkoi pohtia mitä yhdisteille tapahtuu ilmakehässä. Mario Molina liittyi tutkimusryhmään myöhemmin samana vuonna ja yhdessä he alkoivat tutkia yhdisteiden kiertoa luonnossa. Kolmessa kuukaudessa he ymmärsivät, että kyseessä ei ollut pelkkä mielenkiintoinen tieteellinen ongelma vaan vakava uhka ympäristölle otsonikadon muodossa.


title: F. Sherwood Rowland

text: Molina ja Rowland julkaisivat tuloksensa Naturessa 1974. Tuloksiin suhtauduttiin aluksi epäillen, mutta myöhemmin selvisi, että todellisuudessa tuho on jopa pahempi kuin Molina ja Rowland olivat arvioineet.


title: Pyhän Martin kirkko (Maarianhamina)

text: Pyhän Martin kirkko () on kirkkorakennus Maarianhaminan pohjoisosassa, Hindersbölen kaupunginosassa. Se on valmistunut vuonna 1969, ja sen suunnittelusta ovat vastanneet maarianhaminalaiset arkkitehdit Stig ja Myrielle Svahnström.


title: Pyhän Martin kirkko (Maarianhamina)

text: Kirkossa on 145-paikkaisen kirkkosalin lisäksi 45-paikkainen seurakuntasali.


title: Elinikäinen senaattori

text: Elinikäinen senaattori on senaatin jäsen, joka on nimitetty virkaan loppuiäkseen. Elinikäisiä senaattoreita on tällä hetkellä Italiassa.


title: Elinikäinen senaattori

text: Italiassa presidentti voi nimittää kansalaisen elinikäiseksi senaattoriksi ("senatore a vita") erityisistä isänmaan hyväksi kohdistuneista suurista ansioista. Tällaisia voivat olla yhteiskunnalliset, tieteelliset, taiteelliset tai kirjalliset ansiot. Tämän lisäksi entiset tasavallan presidentit ovat suoraan perustuslain nojalla elinikäisiä senaattoreita ("senatore di diritto e a vita").


title: Elinikäinen senaattori

text: Elinikäisen senaattorin nimi ja asema pysyy senaatin vaihdoksista huolimatta tai vaikka senaatti päätettäisiin hajottaa. Muutoin elinikäisellä senaattorilla on samat oikeudet ja velvollisuudet kuin vaaleissa valituilla senaattoreilla.


title: Elinikäinen senaattori

text: Oscar Luigi Scalfaroa lukuun ottamatta kaikki Italian presidentit ovat nimittäneet vähintään yhden elinikäisen senaattorin. Eniten nimityksiä presidenttikaudellaan teki Luigi Einaudi.


title: Elinikäinen senaattori

text: Jos elinikäinen senaattori valitaan tasavallan presidentiksi, hän lakkaa olemasta senaattori presidentintoimensa ajaksi, jonka jälkeen hänestä tulee jälleen elinikäinen senaattori entisenä presidenttinä.


title: Elinikäinen senaattori

text: Vuoden 2018 joulukuussa Italiassa oli kuusi elinikäistä senaattoria, joista viisi oli presidentin nimittämiä ja yksi (Giorgio Napolitano) entinen tasavallan presidentti. Heidän nimensä esitetään tummennettuina seuraavalla listalla, joka sisältää Italian historian kaikki elinikäisiksi senaattoreiksi nimitetyt henkilöt tammikuuhun 2015 asti.


title: Ole-Kristian Tollefsen

text: Ole-Kristian Tollefsen (s. 29. maaliskuuta 1984 Oslo, Norja) on norjalainen jääkiekkopuolustaja. Hän siirtyi kaudeksi 2012–2013 Elitserienin Färjestadiin. Tollefsen on hyvin fyysinen pelaaja ja on kerännyt neljällä eri kaudella yli 100 jäähyminuuttia.


title: Ole-Kristian Tollefsen

text: Tollefsen pelasi ensimmäiset miesten pelinsä jo 16-vuotiaana Norjan Elitserienissä, Lillehammer IHK:n riveissä kaudella 2000–2001, mutta ensimmäisen täyden kauden seuraavalla kaudella. Kesällä 2002 Columbus Blue Jackets varasi Tollefsenin kolmannella kierroksella . Hän pelasi vuodet 2002–2004 WHL-juniorisarjan Brandon Wheat Kingsissä.


title: Ole-Kristian Tollefsen

text: Kesällä 2004 Columbus teki kolmen vuoden tulokassopimuksen Tollefsenin kanssa. Kauden 2004–2005 hän pelasi vielä Columbuksen farmijoukkueessa AHL:n Syracuse Crunchissa, mutta kaudella 2005–2006 hän pääsi pelaamaan viisi ottelua myös Columbuksessa NHL:ssä. Seuraavat kolme kautta Tollefsen pelasi vakituisesti Columbuksen NHL-kokoonpanossa. Kaudella 2008–2009 Tollefsen ei pystynyt pelaamaan kuitenkaan kuin 19 ottelua loukkaantumisten takia. Maaliskuussa 2009 hänen polvensa leikattiin. Tollefsen siirtyi kesällä 2010 Philadelphia Flyersiin, jonka kanssa teki vuoden sopimuksen.


title: Ole-Kristian Tollefsen

text: Loukkaantumiset vaivasivat Tollefsenia edelleen kaudella 2009–2010. Philadelphia kauppasi hänet ja viidennen kierroksen varausoikeuden () helmikuussa 2010 Detroit Red Wingsiin vaihdossa Ville Leinoon. Tollefsen pelasi alkukauden aikana vain 18 ottelua. Loppukaudella hän ei päässyt pelaamaan NHL:ssä, vaan pelasi Red Wingsin farmijoukkueessa AHL:n Grand Rapids Griffinsissä. Kaudeksi 2010–2011 Tollefsen siirtyi Elitserienin Modoon.


title: Ole-Kristian Tollefsen

text: Tollefsen pelasi Modossa kaksi kautta. Ensimmäisellä kaudellaan hän teki vain kolme pistettä, mutta toisella kaudella pisteitä tuli 11. Tollefsen oli myös kaudella 2011–2012 Modon kapteeni. Kaudeksi 2012–2013 hän siirtyi 2+1-vuotisella sopimuksella Färjestadiin, joka etsi Jonas Frögrenin korvaavaa puolustavaa puolustajaa.


title: Ole-Kristian Tollefsen

text: Tollefsen on pelannut kolmet alle 20-vuotiaiden MM-kilpailut ja kahdet miesten MM-kilpailut, kaikki 1. divisioonassa.


title: Ole-Kristian Tollefsen

text: Hän oli mukana myös Vancouverin olympialaisissa 2010. Olympialaisten ottelussa Slovakiaa vastaan hän taklasi Ľuboš Bartečkoa päähän, jolloin Bartečko kaatui ja löi takaraivonsa jäähän. Bartečkon päähän tuli verta vuotava haava ja hän menetti tajuntansa. Tollefsen sai myöhemmin Kansainväliseltä jääkiekkoliitolta kolmen kansainvälisen ottelun pelikiellon.


title: Aluetiede

text: Aluetiede tutkii yhteiskunnan alueellisia rakenteita. Aluetiede on kiinnostunut muun muassa taloudellisten toimintojen alueellisesta järjestäytymisestä, liikennejärjestelmien muodostumisesta, maankäytöstä, aluekehittämisestä- ja suunnittelusta, poliittisesta maantieteestä ja ihmistoimintojen ja luonnon välisestä alueellisesta suhteesta.


title: Aluetiede

text: Aluetieteessä tarkastellaan ihmisten suhdetta ympäristöönsä ja siinä tapahtuvia muutoksia. Näitä muutoksia tutkitaan alueiden tai aluejärjestelmien avulla. Keskeisiä teemoja tai näkökulmia ovat mm. maankäyttö ja ympäristön tilan seuranta, alue- ja yhdyskuntarakenteet, yhteiskunnan alueelliset kehityserot, alueiden erilaistumiseen vaikuttavat tekijät sekä alue- tai aluejärjestelmäsidonnaiset kehityksen ohjauskeinot. Tarkasteltavat aiheet ja niitä vastaavat alueet voivat vaihdella paikallisista yhden kunnan osista aina globaalille tasolle asti.


title: Aluetiede

text: Aluetiede on tieteenalana hyvin laaja ja sen tutkimuskohteena voivat olla esimerkiksi niin yritykset, kaupungit, kunnat kuin alueelliset poliittiset ilmiötkin. Yleistäen kaikki yhteiskuntatieteiden tutkimuskohteet, joissa voidaan havaita alueellista vaihtelevuutta, kiinnostavat aluetieteilijöitä.


title: Aluetiede

text: Aluetieteen opetus ja tutkimus alkoivat Suomessa 1965 Tampereen yliopistossa sosiaali- ja talousekologian nimellä. Aluetiedettä voi nykyään opiskella Tampereen yliopiston johtamiskorkeakoulun lisäksi myös Helsingin yliopistossa Geotieteiden ja maantieteen laitoksella, jossa aluetieteen opiskelija erikoistuu opinnoissaan suunnittelumaantieteeseen, kaupunkimaantieteeseen, matkailumaantieteeseen tai kehitysmaantieteeseen, sekä Vaasan yliopiston filosofisessa tiedekunnassa.


title: Aluetiede

text: Aluetiedettä opiskelleet voivat toimia monenlaisissa tehtävissä. Yleisiä ammattinimikkeitä ovat muun muassa projektisuunnittelija, kiinteistöasiamies, erityisasiantuntija ja tutkija. Työpaikat ovat usein korkeakouluissa, kunnissa tai yrityksissä.


title: Nigel Short

text: Nigel David Short (s. 1. kesäkuuta 1965, Leigh, Lancashire, Britannia) on useiden arvioiden mukaan 1900-luvun paras brittiläinen shakinpelaaja.


title: Nigel Short

text: Short saavutti kuuluisuutta 10 vuoden ikäisenä voitettuaan Viktor Kortšnoin simultaanipelissä. Hänestä tuli 14-vuotiaana tuolloin kaikkien aikojen nuorin kansainvälinen mestari. Shortista tuli suurmestari 1984 vain 19 vuoden ikäisenä. Hän oli tuolloin nuorin tämän arvon kantaja.


title: Nigel Short

text: Short saavutti oikeuden haastaa Garri Kasparov MM-otteluun voittamalla kandidaattiotteluissa Jon Speelmanin 5½–4½, Boris Gelfandin 5–3, Anatoli Karpovin 6–4 ja Jan Timmanin 7½–5½. Shortin ja Kasparovin riitauduttua FIDE:n kanssa ottelu käytiin heidän perustamansa kilpailevan PCA-shakkiliiton alaisuudessa Lontoossa 1993. Short hävisi pistein 12½–7½.


title: Nigel Short

text: Nigel Short on kirjoittanut kolumneja ja kirja-arvioita seuraaviin brittilehtiin: "The Sunday Times", "The Daily Telegraph", "The Daily Mail", "The Spectator", "The Sunday Telegraph" ja "The Guardian". Hän raportoi vuoden 2005 FIDE:n MM-turnauksesta Argentiinan San Luista internetin ChessBase-verkkosivustolle.


title: Geostrofinen tuuli

text: Geostrofinen tuuli on laskennallinen yksinkertaistus, jota käytetään meteorologiassa. Tuulen sanotaan olevan geostrofisessa tasapainossa, kun Coriolis-ilmiö vaikuttaa vastakkaiseen suuntaan ja yhtä voimakkaana kuin paine-erovoima. Tällöin tuulen suunta on isobaarien eli ilmanpaineen samanarvonviivojen suuntainen.


title: Geostrofinen tuuli

text: Todellisen ilmakehän tuuli lähestyy geostrofista tuulta yläpuolella eli muutaman kilometrin korkeudessa, missä kitkan vaikutus ei tunnu.


title: Oljokminskin ulus

text: Oljokminskin ulus eli Oljokminskin piiri (, ) on paikallinen itsehallintoalue Sahan tasavallan eteläosassa Lenan yläjuoksun ja tähän laskevan Oljokman ympärillä. Se rajoittuu luoteessa Suntarin, pohjoisessa Verhneviljuiskin, Gornyin ja Hangalassin, idässä Aldanin ja kaakossa Nerjungrin piireihin (uluseihin), etelässä Taka-Baikalian aluepiiriin ja Irkutskin alueeseen, sekä lännessä Lenskin piiriin.


title: Oljokminskin ulus

text: Oljokminskin piirin hallinnollinen keskus on Oljokminskin kaupunki. Piirissä alueella on 24 kuntatason hallintoyksikköä: yksi kaupunki, kaksi taajamaa ja 21 naslegia (maalaiskuntaa). Näissä hallintoyksiköissä on yhteensä 65 asutuskeskusta. Piirin pinta-ala on 166 700 km²; vuonna 1995 sen asukasluku oli 31 700.


title: Oljokminskin ulus

text: Oljokminskin piirin alueella harjoitetaan maanviljelyä, nautakarjan-, hevosten- ja poronkasvatusta sekä metsästystä. Piiri on perustettu vuonna 1930.


title: Bobby Robson

text: Sir Bobby Robson CBE (18. helmikuuta 1933 – 31. heinäkuuta 2009) oli englantilainen jalkapalloilija ja manageri. Hänet lyötiin ritariksi 2002.


title: Bobby Robson

text: Robson aloitti ammattilaisuransa 1950 Fulhamissa. Robson pelasi lontoolaisseurassa laitahyökkääjänä vuoteen 1956, jolloin siirtyi West Bromwichiin. Robson esiintyi West Bromwichin paidassa 257 kertaa ja teki 61 maalia ennen paluutaan Fulhamiin 1962. Robson päätti peliuransa kauden 1967–1968 jälkeen. Viimeisen kautensa hän pelasi Kanadassa Vancouver Royalsissa.


title: Bobby Robson

text:
Robson aloitti uransa valmentaja siellä, missä oli aloittanut myös pelaamisen eli Fulhamissa. 1968 alkanut pesti jäi lyhyeksi. Robson tuli seuraan tammikuussa ja lähtö oli edessä marraskuussa.
1969 Robson siirtyi Ipswich Townin päävalmentajaksi. Ipswichissä Robson nousi kuuluisuuteen ja sai mainetta sekä kunniaa. Robsonin johdolla Ipswich voitti FA Cupin vuonna 1978 ja UEFA Cupin 1981. Robsonin johdolla seura nousi Englannin 1. divisioonaan eli ylimmälle sarjatasolle. Vuosina 1981 ja 1982 Ipswich taisteli jopa mestaruudesta ollen lopulta kuitenkin sarjassa kakkossijalla. UEFA Cupin voitto 1981 nosti Robsonin lopullisesti kuuluisuuteen myös Englannin ulkopuolella.


title: Bobby Robson

text: Robson siirtyi Ipswichistä Englannin maajoukkueen päävalmentajaksi MM-kilpailuiden 1982 jälkeen. Robsonin johdolla Englanti eteni MM-lopputurnauksessa 1986 aina puolivälieriin. Kisaurakka päättyi kuitenkin Argentiinalle kärsityn tappion myötä. Ottelun ratkaisumaalin teki Diego Maradonan ”Jumalan käsi”.


title: Bobby Robson

text: Italian MM-kilpailuissa 1990 Englanti eteni Robsonin johdolla aina pronssiotteluun saakka ja mitali oli jo lähellä. Italian Salvatore Schillaci kuitenkin romutti Robsonin joukkueen unelman mitalista 86. minuutilla.


title: Bobby Robson

text: Englannin jalkapalloliitto ei jatkanut Robsonin sopimusta 1990 kisojen jälkeen ja hänen uransa jatkui PSV Eindhovenin päävalmentajana. Robson johdatti PSV:n kahteen Alankomaiden mestaruuteen, mutta sai lähteä 1992 vaatimattoman kansainvälisen menestyksen ja riitojen vuoksi.


title: Bobby Robson

text: Alankomaista Robson siirtyi Sportingin päävalmentajaksi Portugaliin. Marraskuussa 1994 Sporting antoi Robsonille potkut ja kilpakumppani FC Porto nappasi Robsonin. Sportingin harmiksi Robsonin valmentama Porto voitti lissabonilaiset Portugalin cupin finaalissa ja juhli kahtena seuraavana kautena liigamestaruutta.


title: Bobby Robson

text: Menestys Portossa sai FC Barcelonan kiinnostumaan englantilaisesta. Vuonna 1996 Robson siirtyi espanjalaisseuran päävalmentajaksi. Robson hankki seuraan muun muassa brasilialaisen Ronaldon 12 miljoonalla punnalla. Robsonin alaisuudessa Barcelona voitti cup-kilpailut Espanjassa sekä 1997 Cup-voittajien cupin. Robson, jonka apulaisvalmentajana toimi José Mourinho, valittiin tuolloin Vuoden valmentajaksi Euroopassa. 1997 Robson siirtyi päävalmentajan paikalta seuran General Manageriksi, mutta jätti tehtävät jo seuraavana vuonna ja palasi takaisin PSV Eindhoveniin.


title: Bobby Robson

text: Vuonna 1999 Robson toteutti lapsuuden unelmansa ottaessaan vastaan Newcastle Unitedin päävalmentajuuden. Robsonin johdolla Newcastle selviytyi Mestarien liigaan kausien 2002–2003 ja 2003–2004 päätteeksi. Työ Newcastlessa ei kuitenkaan ollut Robsonille helppoa ja hän joutui jalkapallopolitiikan juonittelun uhriksi. Robson ja Newcastlen seurajohto riitautuivat vuosien mittaan ja elokuun 2004 lopulla seuran puheenjohtaja Freddy Shepherd ilmoitti Robsonin potkuista kehnon alkukauden jälkeen. Potkujen taustalla olivat kuitenkin erimielisyydet Robsonin ja seuran johdon välillä. Robsonin potkujen jälkeen Newcastlen menestys on jäänyt vaatimattomaksi Graeme Sounessin ja Glenn Roederin valmennuksessa. Kauden 2008–2009 päätteeksi seura jopa tipahti Valioliigasta.


title: Bobby Robson

text: Myöhemmin Robson kritisoi avoimesti Shepherdin johtamistapoja ja Newcastlen organisaatiota. Newcastle-kannattajien sydämiin Robson on jäänyt monen mielestä yhtenä kaikkien aikojen parhaista Newcastle-valmentajista. Maaliskuussa 2005 Robson sai ”Freedom of City” -tunnustuksen Newcastle-upon-Tynen kaupungilta.


title: Bobby Robson

text: Kesällä 2005 skottiseura Heart of Midlothian FC houkutteli Robsonia päävalmentajaksi, mutta tämä kieltäytyi tehtävästä. Tammikuussa 2006 Irlannin jalkapalloliitto palkkasi Robsonin Irlannin maajoukkueen konsultiksi avustamaan Steve Stauntonia päävalmentajan tehtävissä.


title: Bobby Robson

text: Irlanti ei selvinnyt karsinnoista EM-kilpailuihin 2008, minkä vuoksi Robson ja päävalmentaja Staunton jättivät tehtävänsä lokakuussa 2007.Toukokuussa 2006 brittilehti Daily Mirror uutisoi Robsonin keuhkosyövästä. Robson oli toimitettu sairaalahoitoon juuri ennen Ipswich Townin ja Crystal Palacen välisen ottelun alkua. Ennen episodia Robson oli nimitetty Ipswich Townin kunniapuheenjohtajaksi.


title: Bobby Robson

text: Elokuussa 2006 Robsonilta poistettiin aivokasvain. Hän toipui leikkauksesta hyvin ja jatkoi työtänsä Irlannin maajoukkueen kanssa.


title: Bobby Robson

text: Toukokuussa 2007 Robsonilla todettiin syöpäkasvaimia keuhkoissa. Luottavaisin mielin Robson lähti jälleen kerran taistelemaan tautia vastaan. Tällä kertaa hän ei kuitenkaan enää voittanut, vaan menehtyi pitkän sairauden uuvuttamana 31. heinäkuuta 2009 kotonaan County Durhamissa 76-vuotiaana. Hänet haudattiin perheen läsnä ollessa synnyinseudulleen County Durhamissa. Hänet siunattiin samassa kirkossa, jossa hän avioitui Lady Elsien kanssa vuonna 1955.


title: Janice Dickinson

text: Janice Doreen Dickinson (s. 15. helmikuuta 1955) on yhdysvaltalainen näyttelijä sekä entinen huippumalli. Hän on myös muotivalokuvaaja, kirjailija ja malliagentti. Janice Dickinson syntyi Brooklynissä, New Yorkissa vanhemmilleen Ray Dickinsonille ja Jennie Pietrzykoskille. Hän muutti vanhempiensa kanssa Hollywoodiin, Kaliforniaan vuonna 1957. Janice on 178 cm pitkä.


title: Janice Dickinson

text: Dickinson on ollut naimisissa Ron Levyn, Alan B. Gerstenin ja Simon Fieldsin kanssa. Viimeisimmän kanssa hänellä on poika, Nathan Fields. Hänellä on myös tytär, Savannah Dickinson, aiemman poikaystävänsä Michael Birnbaumin kanssa. Savannahin isäksi epäiltiin Sylvester Stallonea, mutta isyystesti osoitti, ettei isä ollut Stallone vaan Birnbaum.


title: Janice Dickinson

text: Dickinsonin rakastajia ovat olleet muun muassa Warren Beatty, Sir Mick Jagger, Jack Nicholson sekä Liam Neeson. Janice on kertonut "The Howard Stern Show"’ssa, että on harrastanut seksiä yli 1 000 miehen kanssa.


title: Janice Dickinson

text: Dickinson esiintyi "Huippumalli haussa" -sarjan tuomarina sarjan kausilla 1–4. Dickinsonilla on myös oma mallitoimisto, Janice Dickinson Modeling Agency, josta on tehty myös tosi-TV-sarja. Sub esittää sarjaa nimellä "Janice Dickinsonin mallitoimisto".


title: Janice Dickinson

text: Dickinson on esiintynyt myös kerran "Suomen Huippumalli haussa" -ohjelmassa vierailevana tuomarina sen toisella tuotantokaudella. Ilta-Sanomien mukaan marraskuussa 2008 Dickinson oli juhlinut Helsingin yössä niin rajusti, että hänet kiidätettiin sairaalaan hänen nautittuaan unilääkkeitä ja samppanjaa sekaisin, sekä teloneen itsensä portaisiin. Janice Dickinsonilla todettiin rintasyöpä maaliskuussa 2016.


title: Milja Aarnio

text: Milja Aarnio, alun perin Lehikoinen (3. tammikuuta 1923 Polvijärvi – 3. tammikuuta 2011 Turku) oli turkulainen kuvanveistäjä ja keramiikkataiteilija, jonka tunnetuin teos on pronssiveistos "Merenneito" (1965) Tampellan teollisuusalueella Tampereella .


title: Milja Aarnio

text: Aarnio opiskeli Helsingissä Taideteollisessa keskuskoulussa vuosina 1946–1949 ja 1961–1963 Turun Taideyhdistyksen piirustuskoulussa. Aarnion teoksia esiteltiin ensi kertaa julkisesti Turussa vuonna 1958. Hänen varhaisimmat julkisesti esitellyt teokset olivat vesivärimaalauksia.


title: Milja Aarnio

text: Aarnio tunnetaan saviveistoksistaan, joihin kohdistunut mielenkiinto on hänen oman arvauksensa mukaan syttynyt jo lapsena.


title: Gustaf Arokallio

text: Gustaf Arokallio, aiemmin Petterson (10. kesäkuuta 1854 – 11. joulukuuta 1939) oli kirkkoherra ja rovasti, joka istui eduskunnassa useaan otteeseen vuosien 1907 ja 1919 välillä. Hän edusti alun perin Nuorsuomalaista Puoluetta ja sitten Kansallista Kokoomusta. Hän toimi Kurkijoen seurakunnassa kaikkiaan 51 vuotta.


title: Gustaf Arokallio

text: Gustaf Arokallio syntyi Sotkamossa kesäkuussa 1854. Hänen vanhempansa olivat rovasti Gustaf Reinhold Petterson ja Wendla Lovisa Wegelius. Hän kirjoitti ylioppilaaksi 1872 ja suoritti teologisen erotutkinnon 1878. Arokallio vihittiin papiksi 1879 ja 1899 hänestä tuli rovasti. Pastoraalitutkinnon hän oli suorittanut 1885.


title: Gustaf Arokallio

text: Arokallio solmi vuonna 1889 avioliiton Sofia Elisabet Parviaisen kanssa. Hänet valittiin eduskuntaan Viipurin läänin itäisestä vaalipiiristä.


title: Gustaf Arokallio

text: Arokallio jatkoi työtään kirkkoherrana vuoteen 1939 saakka, jolloin hän menehtyi Eurassa 85 vuoden iässä. Arokallion tytär on arkkitehti Elsa Arokallio.


title: Anjovis

text: Anjovis on kalasäilyke, joka on useimmiten sokerisuolattua ja maustettua kilohailia ("Sprattus sprattus"). Anjovista käytetään mm. voileivissä ja janssoninkiusauksen valmistamiseen. Samoilla mausteilla voidaan säilöä myös silakkaa, tuotetta kutsutaan janssonfileiksi.


title: Anjovis

text: Pohjoismaisen anjovissäilykkeen lisäksi termiä anjovis on käytetty myös viittaamaan sardelliin ("Engraulis encrasicolus"), joka on yleinen eurooppalainen sillikalalaji ja jota myös myydään yleisesti säilykkeenä (, , ). Suomennettuja ruokaohjeita lukiessa kannattaa pitää mielessä, että ohjeen kääntäjä on saattanut sekoittaa keskenään anjoviksen ja sardelli-öljysäilykkeen.


title: Anjovis

text: Anjovissäilykkeestä on 11,4 % rasvaa ja 28,9 % proteiineja, mitä voi verrata leikkelemakkaroihin (rasvaprosentit kevyttuotteissa noin 10, normaalituotteissa 17-22 %.)


title: Patrick Thoresen

text: Patrick Thoresen (s. 7. marraskuuta 1983 Oslo, Norja) on norjalainen jääkiekkoilija, joka pelaa kaudella 2016–2017 NLA-joukkue Zürich Lionsissa. Hän on pelannut urallaan SHL:ssä, KHL:ssä ja noin 100 ottelua NHL:ssä vuosina 2006–2008. Thoresen on edustanut Norjan maajoukkuetta useissa turnauksissa, muun muassa vuosien 2010 ja 2014 talviolympialaisissa.


title: Patrick Thoresen

text: Thoresen aloitti pääsarjauransa Norjan liigan Storhamar Dragons -joukkueessa, jossa pelasi vuosina 1999–2001 ennen siirtymistään Pohjois-Amerikkaan. Kaudella 1999–2000 Storhamar voitti Norjan-mestaruuden. Kaudet 2001–2003 hän pelasi QMJHL-juniorisarjassa Baie-Comeau Drakkarin ja Moncton Wildcatsin joukkueessa.


title: Patrick Thoresen

text: Kauden 2003–2004 Thoresen pelasi pääosin Ruotsin toiseksi korkeimmalla sarjatasolla Allsvenskanissa Mörrumissa, mutta pelasi myös kaksi ottelua Elitserienin Djurgårdenissa. Kaudet 2004–2006 Thoresen pelasi vakituisesti Ruotsin Elitserienissä Djurgårdenissa. Jälkimmäinen kaudella hän teki 36 pistettä 50 ottelussa. Hän pelasi keväällä 2006 pudotuspelit Itävallassa Salzburgin joukkueessa.


title: Patrick Thoresen

text: Kesällä 2006 Thoresen teki kahden vuoden pelaajasopimuksen NHL-seura Edmonton Oilersin kanssa. Ensimmäisen NHL-maalinsa hän teki 12. lokakuuta 2006 San Jose Sharksia vastaan. Ensimmäisellä kaudellaan hän pelasi 68 ottelua Edmontonissa ja viisi AHL-liigan Wilkes-Barre/Scranton Penguinsissa. Toisella kaudellaan hän oli harvemmin Edmontonin kokoonpanossa ja pelasi enemmän AHL:ssa, Springfield Falconsissa. Hänet valittiin AHL:n viikon pelaajaksi lokakuun toisella viikolla tehtyään kolmessa ottelussa tehopisteet 2+3. Thoresen nostettiin Edmontonin kokoonpanoon marraskuun lopulla Aleš Hemskýn loukkaannuttua. Hän kuitenkin pelasi vain yhden ottelun tammikuussa, ja Edmonton lähetti hänet takaisin farmijoukkueeseen kahden viikon kuntoutusjaksolle. Kahden viikon kuntoutusjakson jälkeen Edmonton piti Thoresenin farmijoukkueessa, minkä seurauksena hän joutui waiver-listalle, josta Philadelphia Flyers otti hänet.


title: Patrick Thoresen

text: Philadelphiassa Thoresenista tuli ensimmäinen norjalaispelaaja, joka on pelannut NHL:n pudotuspeleissä, kun hän oli kentällä pudotuspeleissä keväällä 2008. Kesällä Thoresen ei päässyt yhteisymmärrykseen Philadelphian kanssa uudesta sopimuksesta. Thoresen olisi halunnut yksisuuntaisen sopimuksen, jonka ansiosta hän olisi saanut saman palkan farmijoukkueessa kuin NHL:ssäkin, mutta Philadelphia ei suostunut tähän. Thoresen siirtyi pelaamaan Eurooppaan. Hän teki heinäkuussa Sveitsin pääsarjassa pelaavan HC Luganon kanssa vuoden pelaajasopimuksen. Thoresen nimettiin joukkueen varakapteeniksi ja ha teki tehopisteet 22+41=63 pelaamissaan 48 ottelussa. Kaudeksi 2009–2010 hän siirtyi KHL:n Salavat Julajev Ufaan, jossa hän pelasi 56 ottelua tehopisteillä 24+33=57. Seuraavalla kaudella Thoresen jatkoi Ufassa ja teki 54 ottelussa pisteet 29+36=65. Hän pelasi kummallakin Ufa-kaudella . Toisella kaudellaan hän teki pudotuspeleissä tehot 3+15 ja voitti pudotuspelien syöttötilaston. Ufan kausi päättyi Gagarin cupin voittoon.


title: Patrick Thoresen

text: Kaudeksi 2011–2012 hän siirtyi SKA Pietariin.


title: Patrick Thoresen

text: Kaudeksi 2015–2016 Thoresen halusi pois Venäjältä ja siirtyi Djugårdeniin.


title: Patrick Thoresen

text: Thoresen edusti Norjan nuorisomaajoukkueita monessa arvoturnauksessa. Hän oli nostamassa Norjaa 18-vuotiaiden MM-kilpailuissa B-sarjasta MM-tasolle vuonna 2000 ja seuraavana vuonna hän pelasi sekä Norjan 18-vuotiaiden MM-joukkueessa että Norjan 20-vuotiaiden joukkueessa nuorten kilpailujen kakkostasolla. Nuorten MM-kilpailujen ensimmäisessä divisioonassa Thoresen pelasi vielä vuonna 2002.


title: Patrick Thoresen

text: Ensimmäisen kerran Thoresen edusti Norjan maajoukkuetta miesten arvoturnauksessa 1.divisioonan MM-kilpailuissa vuonna 2004. Vuonna 2005 Thoresen oli nostamassa Norjaa 1. divisioonasta MM-tasolle. Vuonna 2004 Thoresen oli Norjan paras pistemies tehopisteillä 4+5 ja koko turnauksen kolmanneksi tehokkain pelaaja.


title: Patrick Thoresen

text: Vuonna 2006 ja 2007 Thoresen oli Norjan mukana MM-kilpailujen pääsarjassa. Vuonna 2010 Thoresen edusti Norjaa olympialaisissa.


title: Patrick Thoresen

text: Patrick Thoresenin isä Petter on entinen jääkiekkoilija ja nykyinen jääkiekkovalmentaja sekä veli Steffen on jääkiekkoilija.


title: Elis Andersson

text: Elis Albin Andersson (26. lokakuuta 1904 – 31. joulukuuta 1983) edusti RKP:tä Suomen eduskunnassa vuosina 1959–1966.


title: Elis Andersson

text: Andersson syntyi Eckerössä, Ahvenanmaalla ja kävi viisi luokkaa oppikoulua. Hänen vanhempansa olivat maanviljelijä August Albin Andersson ja Alma Sirena Mattsson. Hänen aviopuolisonsa oli vuodesta 1933 Elin Zenaide Ulenius.


title: Elis Andersson

text: Andersson toimi mm. bussikuskina ja hoiti Ålandsbankenin sivukonttoria Eckerössä. Hän oli myös maanviljelijä ja Eckerön kunnanvaltuuston puheenjohtaja.


title: Elis Andersson

text: Anderssonin ura eduskunnassa alkoi 1959. Hän oli presidentin valitsijamiehenä 1962. Andersson kuoli Eckerössä uudenvuodenaattona 1983.


title: Valokemia

text: Valokemia eli fotokemia on kemian ala, joka tutkii sähkömagneettisen säteilyn aikaansaamia kemiallisia reaktioita ja muita ilmiöitä. Valokemiassa ”valoksi” luetaan tavallisesti näkyvän valon ohella lähi-infrapunasäteily ja ultraviolettisäteily vakuumi-UV-alueelle asti, joten säteilyn aallonpituus on suunnilleen 100–1000 nanometrin välillä. Ihmiselle tärkein valokemiallinen reaktio on yhteyttäminen eli fotosynteesi.


title: Valokemia

text:
Valokemiassa sähkömagneettinen säteily virittää atomeja ja molekyylejä yleensä elektronisesti. Tässä prosessissa säteilykentän fotoni absorboituu ja elektroni saa energiakvantin ja virittyy korkeammalle energiatasolle. Absorption määrää voidaan tavallisesti kuvata Beerin ja Lambertin lain avulla. Ylimääräisen energian vuoksi viritystila voi olla hyvin erilainen kuin perustila, joten valon avulla virittämällä voidaan saada aikaan reaktioita, joita ei voida tuottaa pelkästään lämmön avulla.
Viritystila voi purkautua useilla tavoilla. Molekyyli voi hajota, ionisoitua, isomeroitua tai reagoida. Virittynyt molekyyli voi myös siirtää säteilemättä energiaa molekyylin sisällä tai kahden molekyylin välillä. Se voi esimerkiksi virittää elektronisesti toisen molekyylin. Jos tällainen epäsuorasti virittynyt molekyyli reagoi, ilmiöstä käytetään nimeä "valoherkistys". Tapahtumaa, jossa viritysenergia muuttuu molekyylien törmäyksissä lämpöliikkeeksi, sanotaan "sammutukseksi". Kun viritysenergia purkautuu säteilynä, puhutaan luminesenssista. Tärkeimmät luminesenssi-ilmiöt ovat fluoresenssi ja fosforesenssi.


title: Valokemia

text: Valokemialliset tapahtumat jaetaan "primaarisiin" ja "sekundaarisiin prosesseihin". Primaarisella prosessilla tarkoitetaan viritystilan suoraan aiheuttamia tapahtumia, kun taas sekundaariset prosessit perustuvat primaaristen prosessien synnyttämiin välituotteisiin. Valo voi primaarisessa prosessissa esimerkiksi hajottaa molekyylin radikaaleiksi, jotka reagoivat sekundaarisissa prosesseissa.


title: Valokemia

text: "Kvanttisuhde" eli "kvanttisaanto" on tapahtumien lukumäärä jaettuna absorboituneiden fotonien lukumäärällä. Se ilmoittaa, kuinka tehokkaasti fotonit saavat aikaan halutun ilmiön tai tuotteen. Primaarinen kvanttisuhde tarkoittaa jonkin primaarisen tapahtuman lukumäärän ja absorboituneiden fotoneiden lukumäärän suhdetta. Koska viritystilan on purkauduttava jollakin tavalla, kaikkien primaaristen prosessien kvanttisuhteiden summa on yksi.


title: Valokemia

text:
Valokemialliset reaktiot vaikuttavat luonnossa monella tapaa. Elämän kannalta keskeinen prosessi on yhteyttäminen, jossa Auringon energiaa varastoituu kasveihin. Valoa tarvitaan yhteyttämisessä elektronien siirtämiseen vedeltä hiilidioksidille hapetus-pelkistysreaktiossa. Maan ilmakehän koostumus pohjautuu valokemiallisiin reaktioihin. Esimerkiksi stratosfäärin otsonin määrää säätelevät erilaiset kemialliset syklit, jotka perustuvat Auringon säteilyyn.
Myös näköaistiin liittyy valokemiaa. Ihmisen silmän valoa aistivissa sauvasoluissa on rodopsiinia, joka koostuu opsiini-nimisestä proteiinista ja valoa absorboivasta retinaalimolekyylistä. Retinaali pystyy valon lisäksi vastaanottamaan UV-säteilyä, mutta UV-säteily pidättyy silmän linssissä eli mykiössä. Pimeässä retinaali on taipuneessa 11-"cis"-muodossa, mutta se voi valon vaikutuksesta muuttua niin, että kaikki kaksoissidokset ovat "trans"-muotoisia. Tämä isomeroituminen vapauttaa retinaalin proteiinista, mikä aloittaa hermoimpulssin syntymiseen johtavan ketjun.


title: Valokemia

text:
Valokemian ilmiöillä on paljon sovelluksia. Optiset kirkasteet ovat aineita, jotka vastaanottavat ultraviolettisäteilyä ja lähettävät sinistä valoa. Näin erilaiset materiaalit, kuten kankaat ja paperit, näyttävät tavallista valkoisemmilta. Valokemiaa sovelletaan myös valokuvauksessa ja muissa kuvantuottomenetelmissä. Perinteisissä filmeissä on hopeahalideja (AgBr, AgCl), joiden hopeaionit pelkistyvät valon vaikutuksesta neutraaliksi hopeaksi. Lääketieteessä valoa käytetään muun muassa psoriaasin hoitamisessa. Yksi valokemian tärkeä tutkimuskohde on aurinkoenergian sähköksi muuttaminen ja varastointi.
Valokemiallisia reaktioita käytetään myös erilaisten yhdisteiden valmistamisessa. Valokemiaa sovelletaan suuren mitan kemianteollisuudessa melko vähän, koska valon käyttö on kallista verrattuna lämpöä hyödyntäviin menetelmiin. Yksi merkittävä poikkeus on polymeerien klooraus, jossa kloorimolekyyli hajotetaan valolla ja radikaaliketjureaktioiden ansiosta kvanttisuhteen arvoksi tulee useita tuhansia. Puolijohdeteollisuudessa käytettävä optinen litografia soveltaa myös valokemiaa. Parhaiten valokemia sopii tarkkuutta vaativaan pienten ainemäärien valmistamiseen esimerkiksi lääketeollisuudessa, sillä tällöin valon hinta voi olla murto-osa tuotteen hinnasta. Esimerkiksi D-vitamiinia teollisesti tuotettaessa ohjataan UV-säteilyä 7-dehydrokolesteroliin. Valmistusmekanismi on samanlainen kuin ihmiskehossa, jossa D-vitamiinia syntyy iholla.


title: Valokemia

text: Valokemiallisilla reaktioilla on myös haittoja. Ultraviolettisäteily voi muuttaa ja tuhota nukleiinihappoja ja proteiineja. Valo voi haalistaa väriaineita ja heikentää polymeerejä. Jälkimmäistä ominaisuutta voidaan käyttää hyödyksi: jätteiden määrän kasvua pystytään hillitsemään valmistamalla muoveja, jotka hajoavat jauheeksi auringonvalon vaikutuksesta.


title: Valokemia

text: Valokemiallisia reaktioita on tunnettu pitkään, mutta niitä alettiin tutkia varsinaisesti vasta 1800-luvulla. Ensimmäisiä sovelluksia oli valokuvaus. Theodor Grotthuss ja John William Draper ehdottivat 1800-luvulla, että vain absorboitunut valo voi aiheuttaa valokemiallisen muutoksen. Toinen merkittävä valokemian laki on Starkin ja Einsteinin sääntö, jonka mukaan yksi kvantti voi virittää vain yhden molekyylin. Valokemia alkoi kehittyä nopeasti 1950-luvulla. Etenkin laserit vauhdittivat alan tutkimusta.Viitteet:


title: Kulamaa

text: Kulamaa on yksi Rauman pienistä kylistä ja se sijaitsee noin 10 km Rauman keskustasta Turkuun päin Pyhärannan ja Rauman rajalla. Kulamaalla asuu noin 200 ihmistä. Kulamaa kuului aluksi Rauman maalaiskuntaan, kunnes se 1993 liitettiin Rauman kaupunkiin.


title: Natalie Jane Prior

text: Natalie Jane Prior (s. 1963) on australialainen lasten ja nuorten fantasiakirjailija. Suomessa Priorilta on julkaistu "Lili Väkevä" -sarjaa.


title: Liam Aiken

text: Liam Padraic Aiken (s. 7. tammikuuta 1990 New York) on yhdysvaltalainen näyttelijä, joka on esiintynyt useissa elokuvissa. Hänen merkittävin roolinsa on "Lemony Snicketin surkeiden sattumusten sarja" -elokuvan Klaus Baudelaire.


title: Liam Aiken

text: Liam Aikenin isä Bill Aiken työskenteli tuottajana MTV:llä ja äiti Moya freelancer-graafikkona niin ikään MTV:llä. Hänen isänsä kuitenkin sairastui ja kuoli hänen ollessaan vasta kaksivuotias, ja perhe jäi taloudellisesti vaikeaan tilanteeseen. Aikenin äiti keksi, että hän voisi säästää rahaa collegea varten esiintymällä mainoksissa. Kuusivuotiaana Aiken esiintyi jo ensimmäistä kertaa Broadwayllä Ibsenin "Nukkekodissa". Elokuvadebyyttinsä hän teki vuonna 1997 Hal Hartleyn draamakomediassa "Henry Fool".


title: Liam Aiken

text: Chris Columbuksen ohjaamassa vuoden 1998 elokuvassa "Aina vierelläsi" Aiken näytteli yhtä päärooleista Susan Sarandonin ja Julia Robertsin rinnalla. Äitinsä vaatimuksesta kahdeksanvuotias Aiken kieltäytyi roolista "Kuudennessa aistissa" (1999), koska elokuva käsitteli liikaa kuolemaa.


title: Liam Aiken

text: Huhujen mukaan Aikenia harkittiin vuonna 2000 myös Harry Potterin rooliin, kun kirjasarjan ensimmäisen osan elokuvasovitusta valmisteltiin. Kirjailija J. K. Rowling kuitenkin vaati, että näyttelijöiden tulisi olla brittejä, ja lopulta roolin sai Daniel Radcliffe.


title: Liam Aiken

text: Aiken esiintyi Tom Hanksin poikana vuoden 2002 elokuvassa "Matkalla Perditioniin". Vuonna 2003 hän esiintyi "Koiruuksia avaruudesta!" -perhe-elokuvan pääroolissa.


title: Christian Sandström

text: Christian Sandström (s. 29. lokakuuta 1972 Vaasa) on suomalainen näyttelijä, ohjaaja ja teatterijohtaja.


title: Christian Sandström

text: Sandström on opiskellut Teatterikorkeakoulussa vuosina 1993–1996 valmistuen teatteritaiteen maisteriksi 2008. Teatterikorkeakoulun lisäksi Sandström suoritti myös televisiotuottajan opinnot Metropoliassa ja valmistui medianomiksi keväällä 2010. Mediassa Sandströmiä on monesti kutsuttu ulkomuodon ja filmitähden karisman vuoksi Suomen James Deaniksi.


title: Christian Sandström

text: Sandström on näytellyt elokuvissa ja televisiosarjoissa niin Suomessa kuin Ruotsissakin. Hänen esikoisroolinsa oli Ted Espingin osa suositussa ruotsalaisessa televisiosarjassa "Hotelli Seger". Tämän lisäksi hänet muistetaan muun muassa elokuvista "Sibelius", "Etulinjan edessä", "Kahlekuningas", "Saippuaprinssi" ja "Tali-Ihantala 1944". Vuonna 2005 Sandström esitti pääosaa ruotsalaisessa independent-elokuvassa "Hemligheten". Elokuvaa on Suomen ja Ruotsin lisäksi esitetty myös Kanadassa ja Yhdysvalloissa. Christian on myös näytellyt kansainvälisissä tuotannoissa. Ranskalaisessa elokuvassa "Farewell" 2009 hän näyttelee samassa kohtauksessa Hollywood-näyttelijä Diane Krugerin kanssa. Sandströmin viimeisin päärooli oli vuoden 2010 kotimaisessa elokuvassa "Sanansaattaja" ja samana vuonna Sandström esitti Herra Sopimatonta "Teräspallit"-viihdeohjelmassa.


title: Vihreä puolue

text: Vihreä puolue voi tarkoittaa jotakin useista ympäristöpuolueista:


title: Kuivaaminen

text: Kuivaaminen on ruoan säilömistä haihduttamalla sen raaka-aineista vettä. Kuivumisen seurauksena tuotteen kemialliset ja mikrobiologiset reaktiot hidastuvat huomattavasti tai lakkaavat kokonaan, mikä parantaa sen säilyvyyttä.


title: Kuivaaminen

text: Vesi haihdutetaan tuotteesta lisäämällä lämpöä, jonka siirtoon käytetään yleensä kiertävää ilmaa. Ilmavirta siirtyy kuivattavan materiaalin pintaan ja siitä poistuu vesihöyryä. Jokaisella tuotteella on erilainen kuivumiskäyttäytyminen. Kuivaaminen heikentää tuotteen aromeja ja alentaa sen vitamiinipitoisuutta. Hävikkiä pyritään välttämään käyttämällä kuivauksessa riittävän alhaista lämpötilaa.


title: Kuivaaminen

text: Elintarviketeollisuudessa kuivauksen jälkeen tuote jäähdytetään välittömästi, jotta se ei ime itseensä kosteutta ilmasta. Tuote seulotaan ja siitä poistetaan virheelliset palat ja lopuksi pakataan joko sellaisenaan tai hienonnettuna. Kuivattu tuote säilyy käyttökelpoisena vähintään vuoden ajan.


title: Kuivaaminen

text: "Aurinkokuivauksessa" tuotteet levitetään auringonpaisteeseen kuivumaan. Aurinkokuivausta käytetään joidenkin kasvisten kuten hedelmien ja tomaattien kuivaamiseen maissa, joissa on kuuma ja kuiva ilmasto. Menetelmän haittana on sen hitaus ja se, että tuote voi jäädä melko kosteaksi, jolloin sen pilaantumisriski kasvaa.


title: Kuivaaminen

text: "Osmoottisessa kuivauksessa" tuotteesta poistetaan vettä osmoosin avulla. Sen annetaan olla väkevässä sokeri- tai suolaliuoksessa, johon tuotteen vesi siirtyy. Osmoottista kuivausta käytetään lähinnä hedelmien kuivaamiseen. Menetelmä säilyttää tuotteen maun ja rakenteen hyvinä, mutta sen säilyvyys voi kärsiä, ja tuotteista voi tulla liian makeita ja tahmeita.


title: Kuivaaminen

text:
"Ilmakuivausmenetelmää" käytetään yleisesti kasvisten kuivaamiseen. Lämminilmakuivauksessa kierrätettävä ilma lämmitetään kuivaamisen tehostamiseksi, ja kylmäilmakuivauksessa käytetään lämmittämätöntä ilmaa. Ilmakuivausmenetelmä ei sovellu ruskettuvien tai herkästi pilaantuvien materiaalien kuivaamiseen. Ilmakuivauksessa voidaan käyttää kaappikuivuria, lavakuivuria, kuivuritunnelia tai kuljetinkuivuria.
"Pakkaskuivauksessa" eli "tyhjiökuivauksessa" raaka-aine kuivataan tyhjiössä miedolla lämmöllä. Tuotteessa oleva vesi poistuu jäädytetystä raaka-aineesta sublimoitumalla kiinteästä olomuodosta höyryksi. Menetelmä on hellävarainen ja sopii etenkin lämpöherkän raaka-aineen kuivaukseen. Tarvittavat laitteistot ovat kuitenkin kalliita tai pienitehoisia, joten menetelmä ei sovellu tavalliseen suurtuotantoon. Sitä käytetään esimerkiksi hiivan säilömiseen sekä kuivattuihin valmiskeittoruokiin.


title: Kuivaaminen

text: "Ekstruuderimenetelmssä" esikuivattua raaka-ainetta pidetään ensin ekstruuderissa paineen alaisena ja sitten normaalissa paineessa, jolloin sen kaasut vapautuvat.


title: Kuivaaminen

text: "Sumutuskuivausta" käytetään nestemäisten raaka-aineiden kuten maidon kuivattamiseen maitojauheeksi. Kuivattava neste sumutetaan kuumana ilmavirtana ja kuivataan kuumassa ilmassa.


title: Kuivaaminen

text: "Valssikuivauksessa" raaka-aine kuivuu kuumilla valsseilla. Valssikuivausta käytetään nestemäisiin raaka-aineisiin ja esimerkiksi perunasoseen kuivattamiseen perunahiutaleiksi.


title: Kuivaaminen

text: "Leijupeti"- eli "ilmasuspensiokuivaus" tehdään leijupetikuivurissa. Kuivattava jauhe syötetään koneeseen ja se kuivataan pohjalta virtaavassa kuivausilmassa. Menetelmää käytetään esimerkiksi leikatun sipulin, perunakuutioiden, leivän, ruokasuolan, leipomohiivan, juomajauheiden ja laktoosijauheen kuivauksessa. Sitä käytetään myös kemian- ja lääketeollisuudessa.


title: Kuivaaminen

text: "Infrapunakuumennusta" ja "radiotaajuuskuumennusta" voidaan käyttää ohuisiin tuotteisiin.


title: Kuivaaminen

text: Kotitalouksissa kuivaaminen voi tapahtua ulkotiloissa alustalla tai sisätiloissa lämmönlähteiden läheisyydessä, kiertoilmauunissa tai kasvikuivurissa. Tärkeää on hyvä ilman kierto ja se, että lämpötila pysyy alle 50 celsiusasteessa.


title: Ilkka Auer

text: Ilkka Auer (s. 1966 Pori) on suomalainen fantasiakirjailija, joka tunnetaan romaanisarjasta "Lumen ja jään maa".


title: Ilkka Auer

text: Auer kiinnostui 1980-luvulla roolipeleistä, joita alkoi myös itse suunnitella, sekä fantasia- ja kauhukirjallisuudesta. Hän oli myös alkuvaiheessa mukana Suomen ensimmäisen roolipelilehden "Seikkailijan" tuotannossa muun muassa kirjoittaen artikkeleja puhtaaksi ja vastaillen lukijoiden kysymyksiin.


title: Ilkka Auer

text: Auer alkoi kirjoitella fantasianovelleja ja vuonna 2000 hän keskittyi yhden suuremman tarinan kirjoittamiseen. Syntyi novelli "Fenris ja jäänoita", joka oli "Sysilouhien sukua" -teoksen esiaste. Auer kirjoitti sen ystävänsä tyttärelle, ja saatuaan hyvää palautetta hän päätti lähettää muokatun käsikirjoituksen myös kustantamoille. Otava julkaisi "Lumen ja jään maa" -sarjan ensimmäisen osan "Sysilouhien sukua" syksyllä 2004.


title: Ilkka Auer

text: Suomen Tolkien-seuran myöntämä Kuvastaja-palkinto nosti kirjailijan omien sanojen mukaan hänet takaisin jaloilleen kielteisen arvostelun aiheuttamasta synkkyydestä ja rohkaisi Auerta jatkamaan kirjoittamista. Kirjasarjan toinen osa "Varjoissa vaeltaja" ilmestyi helmikuussa 2006, kolmas, "Hyinen hauta" lokakuussa 2007 ja neljäs "Ikitalvi" huhtikuussa 2008.


title: Ilkka Auer

text: Auerin seuraava kirja on yhteistyössä elokuvaohjaaja Antti J. Jokisen kanssa tehty "Kalmattaren kirous", joka ilmestyy syksyllä 2012. Se pohjautuu Jokisen tulevaan fantasiaelokuvaan. Kirjalle on suunnitteilla kaksi jatko-osaa.


title: Ilkka Auer

text: Auer kirjoittaa perinteistä fantasiaa, joka kumpuaa skandinaavisesta mytologiasta. Omien sanojensa mukaan hän pyrkii välttämään mustavalkoisuutta, puhdasta pahuutta ja hyvyyttä sekä muita fantasiakirjallisuuden kliseitä.


title: Ilkka Auer

text: Ilkka Auer kirjoitti ylioppilaaksi 1984 Oulunkylän yhteiskoulusta ja opiskeli kauppaopiston markkinointilinjalla. Hän avioitui vuonna 1991 ja perheeseen kuuluu vuonna 2004 syntynyt tytär.


title: Ilkka Auer

text: Lumen ja jään maa -sarja:


title: Ilkka Auer

text: Nicholas North -sarja (Antti J. Jokisen kanssa):


title: Ilkka Auer

text: Itsenäiset teokset:


title: Kap–Kairo-rautatiesuunnitelma

text: Kap–Kairo-suunnitelma oli Cecil Rhodesin 1800-luvun lopulla esittämä suunnitelma, jonka mukaan Ison-Britannian olisi pitänyt muodostaa katkeamaton siirtomaiden ketju Etelä-Afrikan Kapkaupungista Pohjois-Afrikan Kairoon saakka. Tavoitteena oli rakentaa rautatie Afrikan läpi. Suunnitelman toteutus ei onnistunut, koska Saksa valloitti Tanganjikan eli nykyisen Tansanian mannerosat, jotka yhdessä Ruandan ja Burundin kanssa muodostivat Saksan Itä-Afrikan.


title: Kap–Kairo-rautatiesuunnitelma

text: Vuonna 1918 ensimmäisen maailmansodan loputtua sai Iso-Britannia itselleen nykyisen Tansanian alueen Kansainliiton mandaattialueena. Täten Kap–Kairo-suunnitelmaa voitiin muutaman vuoden ajan pitää toteutuneena. Egypti kuitenkin itsenäistyi jo vuonna 1922, ja myös Etelä-Afrikka sai Westminsterin säädöksellä 1931 lopullisesti itsenäisen valtion aseman. Näiden molempien maiden asioihin Isolla-Britannialla kuitenkin oli vielä kauan niiden itsenäistymisen jälkeenkin suuri vaikutusvalta, ja Egyptissä oli Suezin kanavan varsilla myös brittiläisiä sotilastukikohtia.


title: Kap–Kairo-rautatiesuunnitelma

text: Kap–Kairo-rautatie on lähes valmiiksi rakennettu: vuonna 2012 rautatiestä puuttuu noin 1 000 kilometrin osuus Sudanissa. Maan tilanne on poliittisesti varsin epävakaa, mutta suunnitelmissa on olojen vakiinnuttua rakentaa rata valmiiksi. Valmistuttuaan siitä tulee maailman pisin rautatielinja.


title: Ipuwer-papyrus

text:
Ipuwer-papyrus eli Ipuwerin ja Kaikkeuden Jumalan dialogi on muinainen egyptiläinen kertomus, joka on säilynyt papyrusarkilla. Papyrusarkkia säilytetään Hollannin kansallisessa arkeologisessa museossa Leidenissä.
Ainoa säilynyt käsikirjoitus on ajoitettu kolmannentoista vuosisadan (eaa.) jälkimmäiselle puoliskolle. Ajoituksesta tosin on esitetty myös eriäviä mielipiteitä, mutta valtaosa tutkijoista on sitä mieltä, että se sijoittuu jonnekin 12. dynastian ja toisen välikauden (n. 1850 eaa.- 1600 eaa.) välimaastoon. Tekstin on tulkittu olevan joko toisen välikauden aikaisen, oletetun, kaaoksen inspiroima valitus tai sitten historiallinen fiktio, joka kuvaa vanhan valtakunnan luhistumista useita vuosisatoja aiemmin, tai mahdollisesti se viittaa molempiin.


title: Ipuwer-papyrus

text: Ipuwer kuvaa Egyptiä luonnonmullistusten ja sosiaalisen kaaoksen tilassa. Köyhistä on tullut rikkaita ja rikkaista köyhiä. Kaikkialla soditaan, nälänhätä on yleinen ja kuolleisuus suuri. Yksi oire tulevasta romahduksesta on valitus siitä, kuinka palvelijat ovat jättäneet tehtävänsä ja käyttäytyvät kapinallisesti. Tästä syystä ja koska tekstissä esiintyy sellaisia lausahduksia kuin "joki on verta", jotkut ovat yhdistäneet dokumentin Raamatun Toisen Mooseksen kirjan kertomukseen israelilaisten maastalähdöstä (Exodus) ja Egyptin vitsauksista. Useat uskonnolliset yhteisöt ovat pitäneet Ipuwer-papyrusta todisteena Vanhan Testamentin historiallisesta paikkansapitävyydestä..


title: Ipuwer-papyrus

text: Hiljattain brittiläinen historioitsija ja egyptologi David Rohl esitti, että Vanhan Testamentin kuvaama Exodus olisi vastoin aiempia teorioita tapahtunutkin jo toisen välikauden aikana noin 1450 eaa., jolloin Ipuwer voisi hyvinkin viitata näihin tapahtumiin. Kuitenkin valtaosa muista egyptologeista torjuu Rohlin aikamallinnoksen, ja pitäytyvät siinä että Exodus, jos se on tapahtunut Vanhan Testamentin kuvaamassa muodossa, on täytynyt sijoittua myöhempään ajankohtaan, lähinnä Ramses II:n valtakaudelle. Jotkut tutkijat yhdistävät Ipuwerin kuvaamat luonnonmullistukset Theran tulivuoren purkaukseen, joka on ajoitettu pronssikaudelle vuosien 1659 eaa. - 1500 eaa. välille.


title: Ipuwer-papyrus

text: Molemmissa, sekä raamatullisessa, että Thera-tulkinnassa lähtöoletuksena on, että Ipuwerin kuvaamat tapahtumat olisivat ainakin pääosiltaan todellista historiallista tietoa. Yllättävää kyllä, varsin usea egyptologi on valmis uskomaan näin olevan.. Nyttemmin kertomuksen on tulkittu olevan olennaisilta osiltaan epähistoriallinen ja aikasidonnaisuutta vailla oleva filosofissävytteinen pohdiskelu järjestyksestä ja kaaoksesta. Tällä tavoin tulkittuna Ipuwerin viittaukset verisiin jokiin ja orjien kapinaan ovat pikemminkin semanttista vaikerrusta kuin tarkkoja historiallisia kuvauksia.


title: Ipuwer-papyrus

text: Papyruksen loppuosassa on kahden henkilön dialogi. Heistä käytetään nimiä "Ipuwer" ja ""Kaikkeuden jumala"" (). Termillä voidaan viitata joko faaraoon tai egyptiläisten auringon jumalaan. Papyruksen loppupää on tuhoutunut, mutta mitä ilmeisimmin nämä keskustelevat siitä, mikä on saanut kaiken tämän pahan ja kaaoksen. Tämä dialogi on yksi maailmankirjallisuuden vanhimmista teodikean probleeman tarkasteluista.


title: Pichincha (maakunta)

text: Pichincha on yksi Ecuadorin maakunnista. Se on nimetty Pichinchan tulivuoren mukaan ja sen pääkaupunki Quito on samalla koko maan pääkaupunki. Maakunnan pinta-ala on 9 465 neliökilometriä ja siellä on arviolta 3 060 000 asukasta (vuonna 2017).


title: Pichincha (maakunta)

text: Maakunta on jaettu kahdeksaan kantoniin (suluissa niiden pääkaupungit):


title: Cristobal Huet

text: Cristobal Huet (s. 3. syyskuuta 1975 Saint-Martin-d'Hères, Ranska) on ranskalainen jääkiekkomaalivahti. Hän siirtyi kaudeksi 2012–2013 Sveitsin kakkossarjan Lausanneen. Huet on voittanut urallaan Stanley Cupin ja pelannut NHL:n runkosarjassa 272 ottelua ja pelannut 17 NHL-pudotuspeli-ottelua.


title: Cristobal Huet

text: Los Angeles Kings varasi 25-vuotiaan Huet’n vuoden 7. kierroksella numerolla 214. Huet aloitti NHL-uransa Los Angeles Kingsissä. Sieltä Huet siirtyi Washington Capitalsiin josta matka puolestaan jatkui Montreal Canadiensiin. Huet siirtyi Canadiensista Chicago Blackhawksiin, jossa hän kilpaili vastuusta venäläisen Nikolai Khabibulinin kanssa ja saikin lopulta syrjäytettyä Khabibulinin ykkösvahdin paikalta. Huet’n asema ykkösvahtina vahvistui entisestään kun Khabibulin siirtyi Edmonton Oilersiin. Huet valittiin keväällä 2007 un.


title: Cristobal Huet

text: Kauden Huet aloitti Blackhawksin ykkösenä mutta kauden aikana suomalaismaalivahti Antti Niemi syrjäytti hänet ykkösmaalivahdin paikalta. Chicago voitti kauden päätteeksi Stanley Cupin, ja Huet oli ensimmäinen ranskalainen Stanley Cup -voittaja. Huet pääsi pudotuspeleissä kentälle vain kahdessa ottelussa, silloinkin hänet vaihdettiin maalille kesken ottelun Niemen torjuessa heikosti.


title: Cristobal Huet

text:
Kaudeksi 2010–11 Huet siiryi Sveitsin pääsarjan Fribourg-Gottéroniin, jonka ykkösvahtina hän toimi kaudet 2010–11 ja 2011–12. Kaudeksi 2012–13 Huet ilmoitti haluavansa siirtyä takaisin NHL:ään. Huet ei kertonut medialle, mitkä joukkueet olisivat mahdollisesti kiinnostuneita hänestä. Hän jatkoi kuitenkin Sveitsissä ja teki elokuussa 2012 neljävuotisen sopimuksen Sveitsin kakkossarjan HC Lausannen kanssa.
Huet oli nostamassa Lausannea A-liigaan ja hänen sopimustaan jatkettiin tällä erää kevääseen 2018 asti.


title: Cristobal Huet

text: Huet on pelannut Ranskan maajoukkueessa MM-kisoissa 1997, 1998, 1999, 2000, 2001, 2002, 2004, 2008, 2011, 2012, 2017 sekä Olympialaisissa 1998 ja 2002. Huet pelasi Helsingin kisoissa 2012 Ranskan paidassa 5 ottelua torjuntaprosentilla 88,2% .


title: Puhdasoppisuuden aika Suomessa

text: Puhdasoppisuuden aika tarkoittaa Suomen historiassa aikakautta, jonka uskonnollista elämää leimasi tiukka evankelis-luterilainen puhdasoppisuus eli ortodoksia. Puhdasoppisuus muotoutui 1500-luvun jälkipuoliskolta lähtien ja kasvoi huippuunsa 1600-luvulla. Puhdasoppisuuteen liittyi entistä tiukempi väestön uskonnollinen ja moraalinen yhdenmukaistaminen ja kurinpito sekä kansanuskon vastainen toiminta. 1700-luvun kuluessa puhdasoppisuuden vaikutus kirkossa alkoi hitaasti lieventyä valistusaatteiden vaikutuksesta.


title: Puhdasoppisuuden aika Suomessa

text: Puhdasoppisuuden aikana kiinnitettiin erityistä huomiota väestön lukutaitoon ja kansanopetukseen. Tavoitteena oli, että jokainen alamainen olisi kykenevä omaksumaan oikean uskon lukutaidon kautta. Valtio myönsi kirkolle veronkanto-oikeuden ja näiden varojen turvin kirkko pystyi toteuttamaan kansanvalistustehtävää aikaisempaa tehokkaammin. Näiden toimien vaikutuksesta lukutaito alkoi 1600-luvulla yleistyä Suomessa.


title: Puhdasoppisuuden aika Suomessa

text:
Kansanopetuksen tarpeisiin piti kehittää myös pappiskoulutusta. Tätä varten Turkuun perustettiin piispa Isaacus Rothoviuksen aloitteesta maan ensimmäinen yliopisto Turun akatemia. Lukutaidon yleistyessä myös suomenkielistä kirjallisuutta ryhdyttiin julkaisemaan ja ensimmäinen suomenkielinen Raamattu, "Biblia", ilmestyi vuonna 1642.
Ruotsin valtakunnassa otettiin yleisen eurooppalaisen käytännön mukaisesti vuonna 1608 käyttöön niin sanottu "Mooseksen laki", joskin siihen oli viitattu jo Kustaa Vaasan aikana 1530-luvulla. Mooseksen lain mukaan muun muassa jumalanpilkasta, kiroilusta, vanhempiaan vastaan rikkomisesta, väärästä valasta, taposta, koron kiskonnasta, väärästä todistuksesta ja useista seksuaalirikoksista voitiin tuomita kuolemaan. Myös noituus ja taikuus oli kiellettyä ja noitaoikeudenkäynneissä vedottiin usein raamatunlauseisiin. Lakia ei noudatettu sanatarkasti, vaan usein kuolemantuomio muutettiin lievemmäksi. Oikeus tuomioiden lieventämiseen oli ensin vain kuninkaalla, sittemmin hovioikeuksilla. On epäilty oliko laki tarkoitettukaan kirjaimellisesti noudatettavaksi, vai oliko kyseessä pelote. Kansalaiset eivät tienneet kenet esivalta eli viime kädessä kuningas armahtaisi. Puhdasoppisuuden aikana voidaan katsoa esivallan roolin olleen alistava siten, että vallan haltijat katsoivat tietävänsä paremman kristillisen elämäntavan kuin se, mitä alamaiset olivat valmiita hyväksymään ja mihin he olivat osin vuosisataisten perinteiden myötä tottuneet.


title: Puhdasoppisuuden aika Suomessa

text: Noitavainot Ruotsissa sijoittuvat pääsääntöisesti 1660–1680-lukuihin, kun keskieurooppalaiset uudet noitasapattiteoriat levisivät maahan Saksasta ja Virosta. Ruotsin valtakunnassa ei ollut kirkollista inkvisitiota ja noitaoikeudenkäynnit käytiin tavallisen maallisen oikeuslaitoksen kautta. Syytettyjen kidutus oli valtakunnan lain vastaista ja sitä käytettiinkin vain harvinaisissa poikkeustapauksissa.


title: Puhdasoppisuuden aika Suomessa

text: Puhdasoppisuuden aikana keskitetyn hallinnon tehostumisen ja sosiaalisten ristiriitojen lisääntymisen myötä myös noitaoikeudenkäynnit maassa yleistyivät. Noitia ilmiantoivat useimmiten naapurit tai vihamiehet. Suurin osa noituudesta syytetyistä vapautettiin syytteestä ja noin 1500:sta käräjille joutuneesta noin 140 katsottiin syyllisiksi. Noitaoikeudenkäynnit vähenivät ja lopulta loppuivat kokonaan 1700-luvun aikana.


title: IFilm

text: IFilm oli videonlevityspalvelu, jossa oli käyttäjien itsensä tallentamien videoiden lisäksi myös muuta videomateriaalia muun muassa elokuvatrailereita. iFilm myytiin MTV Networksille 15. lokakuuta 2005. iFilmin tilalla on nykyään tv-kanava Spiken sivusto.


title: Freddie Frith

text: Freddie Frith, OBE (30. toukokuuta 1909 - 1988) oli brittiläinen ratamoottoripyöräilijä ja liikemies. Hänen uransa ratamoottoripyöräilijänä sijoittui 1930 ja 1940-lukujen väliselle ajalle, jonka kruununa oli 350-kuutioisten maailmanmestaruus 1949.


title: Freddie Frith

text: Frithin ensimmäinen kansallinen kilpailu oli Mansaaren TT-ajojen "juniorikilpailun" "Manx Grand Prix" vuonna 1930 ja sijoittui siinä heti kolmanneksi. Tapaus nosti hänet sanomalehtien otsikoihin. Tuohon aikaan Mansaaren TT-ajot olivat pääasiassa brittiläisten tehdastallien hallitsema. Voitettuaan Nortonillaan 500-kuutioisten kilpailun vuonna 1935, Frith liittyi seuraavana vuonna Birminghamin tehdastalliin seuraavaksi kaudeksi.


title: Freddie Frith

text: Frith voitti seuraavana vuonna "Manx Grand Prix'n" ja sitä seuraavana vuonna varsinaisen Mansaaren TT-ajot. Jälkeenmainitussa hän ajoi ensimmäisenä yhden kierroksen keskinopeutena yli 90 mailin (n. 144 kilometrin) tuntinopeudella. Frith kilpaili Mansaaren TT-ajoissa kahdeksan kertaa ja vain kerran hän jäi kolmen lopputuloksissa parhaan kuljettajan ulkopuolelle. Tuo tapahtui vuonna 1939, jolloin hän joutui keskeyttämään moottoririkkoon.


title: Freddie Frith

text: Toisen maailmansodan aikana Frith oli töissä tehtaassa, joka valmisti moottoripyöriä maansa armeijalle.


title: Freddie Frith

text: Toisen maailmansodan jälkeen Frith palasi takaisin ratamoottoripyöräkilpailuihin vuonna 1949 ja voitti samana vuonna historian ensimmäisen 350-kuutioisten maailmanmestaruuden voitettuaan kaikki kauden viisi osakilpailua. Hän osallistui myös kerran 500-kuutioisten MM-starttiin missä hän oli viides. Frithin ylivoimainen mestaruus oli ilmiömäinen, sillä hän ei ollut kilpaillut moottoripyörillä lähes kymmeneen vuoteen.


title: Freddie Frith

text: Frith lopetti uransa maailmanmestaruuden jälkeen ja siirtyi mukaan moottoripyöräbisnekseen Grimsbyyn, missä hän kuoli vuonna 1988.


title: Kulkuaaltoputki

text: Kulkuaaltoputki on elektroniputki, joka rakenteeltaan kuuluu katodisädeputkiin. Kulkuaaltoputkea käytetään vahvistamaan radiotaajuussignaaleita etenkin mikroaaltoalueella mm. tutkan lähettimen osana ja satelliittitekniikassa. Kulkuaaltoputki tunnetaan paremmin englanninkielisellä lyhenteellä TWT ("Traveling Wave Tube") tai TWAT ("Traveling Wave Amplifier Tube").


title: Kulkuaaltoputki

text: Kulkuaaltoputki on tyhjiöputki, jonka toisessa päässä on elektronitykki ja vastakkaisessa päässä kollektori, johon elektronisuihku törmää. Suihku pidetään ohuena säteenä voimakkaalla magneetilla. Suihku kulkee koko matkansa erityisen putken läpi, joka tavallisesti on helix mallinen, mutta muitakin malleja on. Sen tarkoitus on tehdä nopeusmodulaatio elektronisuihkuun. Vahvistettava heikko signaali tuodaan helixin toiseen päähän ja toisesta päästä se saadaan vahvistettuna. Kollektori lämpenee kovasti, joten isoilla kulkuaaltoputkilla on vesijäähdytys ja pienilläkin ainakin ilmajäähdytys.


title: Kulkuaaltoputki

text: Kulkuaaltoputkivahvistimella tai klystronivahvistimella varustettu tutkan lähetin on monimutkaisempi ja kalliimpi kuin magnetronilähetin mutta helpommin ohjattava ja moduloitava, ja se sopii siksi vaativiin tutkajärjestelmiin, kuten lentokoneisiin, ilmavalvontaan ja lennonvarmennukseen.


title: Kulkuaaltoputki

text: TWT:n kaistanleveys on useissa tapauksissa yli oktaavin ja vahvistus n. 40 dB. Myös vastaanottimeen TWT sopii hyvin, koska se on erittäin pienikohinainen.


title: Kulkuaaltoputki

text:
Kulkuaaltoputken ja klystronin kehityksellä on yhteistä 1930-luvulla Leningradin yliopiston fyysikko, Agnessa Arsenejevan, ja hänen tulevan aviomiehensä, saksalaisen Oskar Heilin tekemät tutkimukset elektronien nopeusmodulaatiosta. Oskar Heil kirjoitti 1935 Berliinissä sanomalehtikirjoituksen kehittämästään Heilin putkesta, joka on esiaste, sekä klystronille, että kulkuaaltoputkelle.
Kulkuaaltoputken keksivät englantilaiset toisen maailmansodan aikana. Pääperiaatteen selvitti Rudolf Kompfner British radar research laboratory:ssa. Kompfner ja John Pierce jatkoivat rauhan tultua kehitystyötä Bell Labsissa USA:ssa.


title: Margit Borg-Sundman

text: Margit Rode Sofia Borg-Sundman (16. lokakuuta 1902 Turku – 10. kesäkuuta 1992 Helsinki) oli suomalainen filosofian maisteri ja kansakoulunopettaja, joka toimi vuosina 1948–1953 ja 1958–1969 Kansallisen Kokoomuksen kansanedustajana.


title: Margit Borg-Sundman

text: Turussa syntyneen Borg-Sundmanin vanhemmat olivat kirkkoherra Nathanael Borg ja Elin Fanny o.s. Calonius. Hän kirjoitti ylioppilaaksi 1921 ja opiskeli myös Yhdysvalloissa, jossa hän suoritti B.A.-tutkinnon 1926. Hän suoritti Columbia Universityssa sosiaalityöntekijän tutkinnon ja valmistui Suomessa filosofian maisteriksi 1932.


title: Margit Borg-Sundman

text: Borg-Sundman valittiin eduskuntaan ensin Uudenmaan läänin vaalipiiristä ja sitten Helsingin kaupungin vaalipiiristä. Hän oli presidentin valitsijamiehenä neljään otteeseen 1950–1960-luvuilla. Hän oli Kuusankosken kunnanvaltuuston ja Helsingin kaupunginvaltuuston jäsen. Lisäksi hän toimi Kansainvälisen naisten liiton varapresidenttinä ja oli aktiivinen toimija Moraalisen varustautumisen piirissä.


title: Margit Borg-Sundman

text: Borg-Sundman oli mukana myös Kokoomuksen eduskuntaryhmän tekemässä kantelussa Hannu Salaman romaanista "Juhannustanssit" ja mainitsi asiasta syntyneessä eduskuntakeskustelussa myös "Ylioppilaslehdessä" esiintyneen vastaavanlaisen kirjoittelun ”sairaana ilmiönä”. Borg-Sundmanin mukaan eduskuntakyselyn kärki ei suuntautunut yksinomaan Salaman kirjaa vastaan, vaan ”aikamme moraalista nihilismiä” vastaan ja ”koko siihen seksuaalisuuden ja aineellisuuden, raakuuden ja mauttomuuden ylikyllästämään, käsitteitä hämmentävään ja makua tylsyttävään ilmapiiriin, jonka olemme antaneet kasvaa nuorisomme ympärille alkaen eräistä televisioesityksistä, filmeistä, mainoksista, roskalehdistä, jopa kirjallisuudesta ja oman elämämme laadusta”. Yleisradion Kotikatsomo-sarjan kaksiosaisessa, Salamasodaksi kutsutusta kulttuurikiistasta kertovassa TV-elokuvassa "Katso ihmistä" Heidi Krohn näyttelee eduskuntakyselyyn aloitteen tehneen kansanedustaja Margit Borg-Sundströmin roolin.


title: Margit Borg-Sundman

text: Margit Borg-Sundman julkaisi muistelmateokset "Setä Samulin ylioppilaana" (1930), "Jännittävä on elämä" (1966), "Uusia uria aukomassa" (1969), "Rajoja ja rajanylityksiä" (1971) sekä "Yhden naisen sota" (1977).


title: Margit Borg-Sundman

text: Borg-Sundmanin puoliso oli vuodesta 1945 alkaen Johannes Valdemar Sundman. Borg-Sundmanin sisaria olivat arkkitehti Elsi Borg ja taidegraafikko Ester Borg. Hänen veljensä oli arkkitehti Kaarlo Borg sekä veljenpoikia oopperalaulaja Kim Borg, arkkitehti Olli Borg ja säveltäjä ja musiikkituottaja Jaakko Borg.


title: Geta (jalkine)

text: Geta () on perinteinen japanilainen puusta (yleisimmin keisaripuusta) valmistettu jalkine. Se muodostuu puulevystä, "dai" (台), johon on kiinnitetty yksi tai kaksi pienempää 4–5 senttimetrin korkuista puupalaa. Paloista käytetään nimitystä "hammas", "ha" (歯), ja niiden tarkoitus on estää kimonon helmojen sotkeutuminen kuraan. Getaan kuuluu myös V:n muotoinen hihna, "hanao" (花緒), joka pitää kengän kiinni jalassa. Perinteisesti getat ovat kuuluneet sekä miesten että naisten vaatetukseen, ja niitä on tyypillisesti käytetty perinteisten japanilaisten vaatteiden, kuten kimonon tai yukatan kanssa. Getojen alla voi käyttää tabeja eli japanilaisia isovarpaan ja muut varpaat toisistaan erottelevia sukkia. Puusta valmistetuille kengille on ominaista kopiseva kävelyääni.


title: Geta (jalkine)

text: Getoja ryhdyttiin käyttämään jalkineina Heian-kaudella (794–1192), ja niiden uskotaan kehittyneen aikaisemmin käytössä olleista "tagetoista". Nykyisin getat ovat harvinaisia, mutta maikojen ja sumopainijoiden voi edelleen nähdä käyttävän niitä.


title: Adrian Monk

text: Adrian Monk on Tony Shalhoubin esittämä yhdysvaltalaisen televisiosarja "Monkin" päähenkilö. Hän toimii etsivänä auttaen San Franciscon poliisia.


title: Adrian Monk

text: Monk työskenteli ennen San Franciscon poliisissa ja oli erittäin arvostettu, mutta hän joutui jättämään työnsä vaimonsa kuoleman laukaistua hänen mitä erikoisimmat neuroosinsa ja fobiansa, kuten sen että Monk ei juo vesijohto- eikä pullotettua vettä, ainoastaan 'Sierra Springsiä'. Monk suree yhä vaimoaan Trudya, joka kuoli 1997 autopommi-iskuun ja Monk onkin omistanut elämänsä murhan jälkeiset kuusi vuotta murhan selvittämiseen. Monk sai selville vain, että pommin rakensi Warrick Tennyson kuusisormisen miehen tilauksesta. Sarjan päätösjaksossa Monk lopulta sai lopulta oikean syyllisen selville.


title: Adrian Monk

text: Monkilla oli hoitaja, Sharona Fleming, joka oli hänen palveluksessaan seitsemän vuotta, kunnes muutti New Jerseyhin ja nai entisen aviomiehensä. Hänen jälkeensä Monk sai uuden hoitajan Natalie Teegeristä. Monkin psykiatri on nimeltään Tohtori Charles Kroger.


title: Adrian Monk

text: Monkilla on veli, Ambrose (John Turturro), joka on vielä Monkiakin älykkäämpi. Tosin hän kärsii agorafobiasta (julkisen paikan kammosta) ja on sen vuoksi jättänyt talonsa vain kahdesti. Ensimmäisen kerran hän jätti talon, kun Ambrose luuli saavansa ruokamyrkytyksen. Toisen kerran Ambrose jätti talon, kun se syttyi palamaan. Adrianin ja Ambrosen äiti kuoli 1994. Poikien isä, Jack Monk (Dan Hedaya) on ammatiltaan rekkakuski. Hän taas jätti perheensä poikien ollessa vielä pieniä. Eräässä jaksossa Jack palaa kaupunkiin ja pyytää Monkin mukaansa erälle keikalle. Lopulta he onnistuvat sopimaan vanhat kaunansa. Jackillä on kertoman mukaan toinen perhe ja hieman Adriania nuorempi poika, joka on ristitty isänsä mukaan Jack Junioriksi (Steve Zahn). Hän on patalaiska ja näpistelee rahaa isältään.


title: Liettuan jalkapallomaajoukkue

text: Liettuan jalkapallomaajoukkue edustaa Liettuaa jalkapallossa. Joukkue pelasi ensimmäisen ottelunsa vuonna 1923; ensimmäinen virallinen peli oli Liettua–Viro, jonka Viro voitti 5–0.


title: Liettuan jalkapallomaajoukkue

text: Liettua on itsenäisen jalkapalloliiton alaisuudessa hakenut paikkaa EM-lopputurnaukseen vuoden 1996 kisoista alkaen. Se ei ole selvinnyt karsinnoista kertaakaan EM-lopputurnaukseen.Liettua ei ole pelannut kertaakaan MM-lopputurnaukseen. Se on pelannut itsenäisen jalkapalloliiton alaisena MM-karsinnoissa vuosina 1930–1938 ja uudelleen vuoden 1994 kisoista alkaen.


title: Talvikkikasvit

text: Talvikkikasvit ("Pyrolaceae") oli pieni heimo koppisiemenisten alakaaressa ja se kuului Cronquistin luokittelussa omaan heimoon. Nykyään se luetaan kanervakasveihin. Talvikkikasveihin kuuluu neljä sukua sarjatalvikit ("Chimaphila"), tähtitalvikit ("Moneses"), nuokkutalvikit ("Orthilia") ja talvikit ("Pyrola").


title: Talvikkikasvit

text: Talvikkikasvit ovat monivuotisia. Suku erottui muista kanervakasveista pääasiassa varsistaan, sillä ne kuolevat kasvukauden päätyttyä. Talvikkikasvit elävät kylmissä oloissa ja niiden lehdet ovat ikivihreitä. Kukat ovat säteittäisiä, viisilukuisia. Hedelmä on pallomainen kota, josta pienet siemenet leviävät tuulen mukana.


title: Talvikkikasvit

text: Pohjoismaissa kasvavat talvikkikasvien heimoon aiemmin luetut lajit ovat: Myös mäntykukka ("Monotropa hypopitys") on joskus ollut talvikkikasvien heimossa.


title: Osmo Kaipainen

text: Osmo Ensio Kaipainen (12. elokuuta 1933 Pieksämäki – 15. toukokuuta 1985 Helsinki) oli suomalainen poliitikko ja lääkäri. Hän oli SDP:n kansanedustaja vuosina 1970–1975 ja toimi Suomen sosiaali- ja terveysministerinä Paasion II hallituksessa 1972. Hän siirtyi 1970-luvun lopulla Pohjoismaiden ministerineuvoston sihteeristön osastopäälliköksi mutta palasi KELAan asiantuntijalääkäriksi, josta virasta jäi eläkkeelle ja kuoli pian sydänkohtaukseen.


title: Osmo Kaipainen

text: Kaipainen syntyi Pieksämäellä Viktor Kaipaisen ja Anna-Liisa Miettisen pojaksi. Hän kirjoitti ylioppilaaksi vuonna 1951. Lääketieteen kandidaatti Kaipaisesta tuli 1954 ja lisensiaatti 1958. Hän oli vuodesta 1955 naimisissa kirjailija Anu Kaipaisen kanssa. Säveltäjä Jouni Kaipainen oli heidän poikansa.


title: Osmo Kaipainen

text: Kaipainen jäi 1973 kiinni rattijuopumuksesta, josta hänet tuomittiin kolmen kuukauden vankeuteen.


title: Osmo Kaipainen

text: Kaipainen oli sotilasarvoltaan korpraali. Hänet valittiin eduskuntaan Uudenmaan läänin vaalipiiristä. Kaipainen kuului puolueensa radikaaliin vasemmistosiipeen, ja osallistui muun muassa Pälkäneen liikkeeseen.


title: Iskusuhde

text: Iskusuhde kuvaa mäntämoottoreissa männän iskunpituutta suhteessa männänhalkaisijaan.


title: Iskusuhde

text: Esimerkiksi jos männänhalkaisija on 100 mm ja iskunpituus 120 mm, iskusuhteeksi saadaan 1,2:1 on siis 1,2.


title: Iskusuhde

text: Iskusuhteesta puhuttaessa moottori voi olla ns. "pitkäiskuinen", tai "lyhytiskuinen". Pitkäiskuisia moottoreita pidetään kankeina, mutta samalla sitkeinä ja vääntävinä, eli isoin vääntömomentti saavutetaan alhailla kierroksilla. Lyhytiskuiset moottorit puolestaan mielletään kierrosherkiksi, ja ne ovat vähemmän alttiita mekaaniselle kulumiselle, sillä pitkäiskuisessa moottorissa männän nopeudet ovat suuret.


title: Iskusuhde

text: On kuitenkin syytä muistaa, että moottorin luonteeseen sekä käyttäytymiseen vaikuttaa moni muukin asia sen suunnittelussa, rakenteessa sekä ominaisuuksissa, ja näin ollen ei kannata antaa liikaa painoarvoa iskusuhteelle. On olemassa sekä hyvin vääntäviä ja sitkeitä lyhytiskuisia moottoreita, että pitkäiskuisia "ei-niin-hyvin vääntäviä". Nyrkkisääntönä voidaan pitää että yli 1,10 iskusuhteiset moottorit ovat pitkäiskuisia, sen alle puolestaan lyhytiskuisia.


title: Richie Ginther

text: Paul Richard ”Richie” Ginther (5. elokuuta 1930 Hollywood, Kalifornia, Yhdysvallat – 20. syyskuuta 1989 Touzac-Le Roucou, Ranska) oli yhdysvaltalainen Formula 1 -ajaja.


title: Richie Ginther

text: Ginther teki debyyttinsä formuloissa kaudella 1960 Ferrarilla, jonka ratissa hän ajoi vielä seuraavan kauden. BRM:llä Ginther ajoi kolme kautta ja kaudelle 1965 hän siirtyi Hondan F1-talliin, jossa saavutti uransa ensimmäisen ja ainoaksi jääneen osakilpailuvoittonsa Meksikon GP:ssä. Hän ajoi vielä yhden kauden Cooperilla ja päätti uransa vuoden 1967 Monacon GP:ssä Eagle-tallissa.


title: Richie Ginther

text: Richie Ginther kuoli sydänkohtaukseen 59-vuotiaana Ranskassa vuonna 1989.


title: Axel Anderberg

text: Axel Johan Anderberg (27. marraskuuta 1860 Kristianstad – 27. maaliskuuta 1937 Sollentuna) oli ruotsalainen arkkitehti, joka vaikutti 1880-luvulta aikaiselle 1930-luvulle. Uransa alkutaipaleella hän suunnitteli useita uusbarokki- ja jugend-tyylisuuntaisia teattereita, kun taas uransa loppupuolella hänen työnsä koostui suurimmilta osin tieteellisten ja akateemisten instituutioiden rakennuksista, jotka hän suunnitteli uusklassistiseen tyyliin.


title: Axel Anderberg

text:
Anderberg kouluttautui arkkitehdiksi Kungliga tekniska högskolanin arkkitehtuurikoulussa (1880-1884), sekä Ruotsin kuninkaallisen taideakatemian arkkitehtuuriosastolla (1884-1887), jonka jälkeen hän vietti vuoden kierrellen Saksassa, Ranskassa ja Italiassa.
Anderbergin ensimmäinen merkittävä työ oli Tukholman uusi oopperatalo (1889-1898), joka korvasi vanhan kustavilaistyylisen oopperatalon. Voitettuaan oopperatalosta järjestetyn arkkitehtuurikilpailun, Anderberg vietti ulkomailla aikaa opiskellen erityisesti teatteriarkkitehtuuria. Myöhemmin hän suunnittelikin Karlstadin (1893), Linköpingin (1902-1903) ja Kristianstadin (1906) kaupunginteatterit.


title: Axel Anderberg

text: Anderberg suunnitteli myös Ruotsin luonnonhistoriallisen museon uuden suuren kompleksin (valmistui 1916) Frescatin alueelle, Tukholmaan, ja myöhemmin useita muitakin tieteellisiä instituutiorakennuksia samalle alueelle, muun muassa Ruotsin kuninkaallisen tiedeakatemian rakennuksen.


title: Erik Asmussen

text: Erik "Abbi" Asmussen (2. marraskuuta 1913 Kööpenhamina – 29. elokuuta 1998 Järna) oli tanskalainen arkkitehti, joka teki uransa Järnassa, Ruotsissa.


title: Feliksas Bajoras

text: Feliksas Bajoras (s. 1934) on liettualainen säveltäjä, joka aloitti musiikinopintonsa Vincas Baceviciusin johdolla Kaunasissa.


title: Feliksas Bajoras

text: Bajoras opiskeli myöhemmin Vilnassa ja suoritti diplominsa viulunsoitosta 1957 ja sävellyksestä 1963. Vuonna 1966 hän pääsi vilnalaisen nuorisoteatterin musiikilliseksi johtajaksi. Vuodet 1984–1988 säveltäjä asui Yhdysvalloissa, ja nykyään hän luennoi Liettuan musiikkiakatemiassa Vilnassa.


title: Feliksas Bajoras

text: Bajorasin tuotantoon kuuluu mm. sinfonioita, kamarimusiikkia, laulumusiikkia ja kolminäytöksinen ooppera. Vuonna 1968 hänen muunnelmansa jousikvartetolle ja kontrabassolle voitti Napolin kansainvälisen Alfredo Casella -kilpailun toisen palkinnon. Myös muita hänen teoksiaan on palkittu. Hänelle on myönnetty esimerkiksi Liettuan valtionpalkinto sekä Liettuan hallituksen taidepalkinto.


title: Pirkko Turpeinen-Saari

text: Pirkko Marjatta Turpeinen-Saari (aiemmin Idänpään-Heikkilä ja Turpeinen-Kajanoja) (s. 7. marraskuuta 1940 Helsinki) on suomalainen poliitikko ja lääkäri. Hän oli kansanedustaja vuosina 1983–1986 Suomen kansan demokraattisen liiton ja vuosina 1986–1987 Demokraattisen Vaihtoehdon eduskuntaryhmässä.


title: Pirkko Turpeinen-Saari

text: Turpeinen teki työuransa lasten- ja nuorisopsykiatrian parissa toimien muun muassa Helsingin kaupungin nuorisopsykiatrian ylilääkärinä vuosina 1989–1999. Hän oli myös Suomen lääkäriliiton hallituksen ensimmäinen naisjäsen (1972–1977). Turpeinen on ollut vuodesta 1997 Euroopan neuvoston kidutusta ja ihmisarvoa alentavaa kohtelua tutkivan komitean (CPT) psykiatrian asiantuntija.


title: Pirkko Turpeinen-Saari

text: Turpeinen valittiin eduskuntaan vuoden 1983 vaaleissa Uudenmaan läänin vaalipiiristä. Vuosina 1983–1986 hän kuului SKDL:n eduskuntaryhmään ja vuosina 1986–1987 Demokraattisen Vaihtoehdon ryhmään. Eduskunnassa hän oli vuosina 1983–1986 suuren valiokunnan ja lakivaliokunnan sekä Pohjoismaiden neuvoston jäsen.


title: Pirkko Turpeinen-Saari

text: Helsingin kaupunginvaltuustossa Turpeinen istui vuosina 1984–1992 ja 1997–1998. Hän istui SKDL:n, DEVA:n ja SDP:n valtuustoryhmissä ja hänet valittiin presidentin valitsijamieheksi vuoden 1978 vaaleissa.


title: Pirkko Turpeinen-Saari

text: Vuosina 1976–1984 Turpeinen oli Suomen kansan demokraattisen liiton ja Suomen kommunistisen puolueen jäsen. Hän toimi SKDL:n liittoneuvostossa vuodet 1982–1985. Vuonna 1985 hän siirtyi SKP:n järjestöjen toimikuntaan, joka seuraavana vuonna vaihtoi nimensä Suomen kommunistiseksi puolueeksi (yhtenäisyys). Hänet valittiin SKP:n järjestöjen keskuskomiteaan ja poliittiseen toimikuntaan vuonna 1986 sekä SKPy:n vastaaviin elimiin edustajakokouksessa 1987. Turpeinen toimi Devan sivistysjärjestö Demokraattisen sivistysliiton (DSL) ensimmäisenä puheenjohtajana (1986–1989). Vuosina 1991–2015 hän oli SDP:n jäsen. Vuodesta 2018 alkaen hän on vasemmistoliiton jäsen.Näiden lisäksi hän on julkaissut noin 40 tieteellistä julkaisua riippuvuusongelmista, luovuudesta ja tiedostusprosessista kansainvälisissä sarjoissa.


title: Pirkko Turpeinen-Saari

text: Turpeinen on ollut kolmesti naimisissa. Hänen ensimmäinen puolisonsa oli Juhana E. Idänpään-Heikkilä vuosina 1964–1976. Vuodet 1985–1996 Turpeinen oli naimisissa SKP:n ja SKPy:n johtotehtävissä 1980-luvulla toimineen Jouko Kajanojan kanssa. Vuonna 2006 Turpeinen avioitui kirjailija Mauno Saaren kanssa.


title: Viljuiskin ulus

text: Viljuiskin ulus eli Viljuiskin piiri (, )) on kunnallinen itsehallintoalue Viljuin ja siihen laskevan Tjungin ympärillä Sahan tasavallan keskiosassa Venäjällä. Viljuiskin piiri rajoittuu lännessä Verhneviljuiskin ulusiin, luoteessa Olenjokin kansalliseen piiriin, pohjoisessa Žiganskin kansalliseen piiriin, idässä Kobjain ulusiin ja etelässä Gornyin ulusiin.


title: Viljuiskin ulus

text: Piirin pinta-ala on 55 200 km² ja vuonna 1995 väkiluku oli 28 900. Alueella harjoitetaan maanviljelyä sekä nautakarjan- ja hevostenkasvatusta.


title: Viljuiskin ulus

text: Viljuiskin piirin hallinnollinen keskus on Viljuiskin kaupunki. Piirissä on kaksi kaupunkikuntaa (Viljuisk sekä Kysyl-Syr, jonka keskus on taajama) ja näiden lisäksi 19 maalaiskuntaa (naslegia). Asutuskeskuksia kunnissa on yhteensä 27.


title: Mikas Petrauskas

text: Mikas Petrauskas (13. lokakuuta 1873 – 23. maaliskuuta 1937) oli liettualainen säveltäjä, urkuri, kuoronjohtaja ja laulaja.


title: Mikas Petrauskas

text: Petrauskasin tuotantoon kuuluu ensimmäiseksi liettualaiseksi oopperateokseksi luettava "Birute". Suurin osa hänen sävellyksistään on yhä julkaisematta.


title: Mikas Petrauskas

text: Petrauskas syntyi Palusessa ja opiskeli Pietarin konservatoriossa. Palattuaan kotimaahansa hän kirjoitti oopperansa "Birute", joka sai kantaesityksensä Vilnassa 6. marraskuuta 1906. Pian tämän jälkeen säveltäjä lähti ulkomaille eikä palannut ennen vuotta 1930. Hän kuoli Kaunasissa 1937.


title: Mikas Petrauskas

text: Petrauskas sävelsi "Biruten" lisäksi esimerkiksi operetteja ja runsaasti laulumusiikkia.


title: Toopelivisio

text: Toopelivisio on tietokirja kotimaisesta televisioviihteestä. Jukka Annalan teokseen on koottu tv-komedioiden historiaa 1950-luvun lopulta 2000-luvulle saakka.


title: Toopelivisio

text: Kirjassa esitellään tärkeimmät suomalaiset sketsisarjat ja tilannekomediat Spede Show’sta Hanskiin, Velipuolikuusta Kummeliin ja Hyvistä herroista Studio Julmahuviin.


title: Toopelivisio

text: Kirjaa varten on haastateltu kymmeniä suomalaisia tv-ammattilaisia - näyttelijöitä, käsikirjoittajia ja ohjaajia. Äänessä ovat muiden muassa Pirkka-Pekka Petelius, Kari Heiskanen, Vesa-Matti Loiri, Neil Hardwick, Jukka Virtanen, Ritva Valkama, Pentti Siimes, Jani Volanen ja Eija Vilpas.


title: Toopelivisio

text: Haastatellut kertovat kirjassa klassikkosarjojen, -sketsien ja -hahmojen syntytarinoita. Esimerkiksi Petelius luonnehtii omia hahmojaan Velipuolikuun Balle Ramstedtista aina Pulttiboisin James Potkukelkkaan.


title: Toopelivisio

text: Kirjan nimi "Toopelivisio" juontuu MTV:n sketsisarjasta Parempi myöhään... (1979), jossa oli samanniminen sketsiosuus.


title: Toopelivisio

text: "Toopelivision" julkaisi lokakuussa 2006 helsinkiläiskustantamo Teos. Jukka Annala on aiemmin kirjoittanut tietokirjan Salmiakki (2001), joka oli Tieto-Finlandia-ehdokkaana ja valittiin Vuoden kauneimmaksi kirjaksi.


title: Toopelivisio

text: Yli 200-sivuisen "Toopelivision" ulkoasun ovat suunnitelleet Salmiakki-kirjan graafikot Petri Salmela ja Ilona Ilottu.


title: Apple TV

text: Apple TV (tyyliteltynä tv) on Applen mediatoistin, joka tuli markkinoille maaliskuussa 2007. Apple TV -nimellä laite julkaistiin ensimmäisen kerran Steve Jobsin Keynote-puheessa MacWorld-tapahtumassa 9. tammikuuta 2007. Laitteen koodinimi ennen MacWorld-tapahtumaa oli iTV. Laite mahdollistaa muun muassa kuvien, elokuvien, musiikin ja televisiosarjojen synkronoimisen iTunesin avulla tietokoneesta Apple TV:n kiintolevylle ja sieltä edelleen teräväpiirtotelevision ruudulle.


title: Apple TV

text: Laitteesta julkaistiin toisen sukupolven malli syyskuussa 2010. Uusi malli on suunnattu videoiden suoratoistoon verkosta, joten siinä ei ole kiintolevyä. Muita uusia ominaisuuksia ovat televisiosarjojen vuokraus ja suoratoisto. Laite tuli myyntiin Suomessa ja muissa Pohjoismaissa 4. lokakuuta 2011. Koska Apple TV:n yhtenä pääominaisuutena on videoiden suoratoisto iTunes Storesta, laitetta ei aiemmin myyty Pohjoismaissa niiden kaupoista puuttuneen elokuvavalikoiman vuoksi.


title: Apple TV

text: Kolmas sukupolvi julkaistiin 2012.


title: Shock Me

text: "Shock Me" on yhdysvaltalaisen rockmusiikkia esittävän Kiss-yhtyeen kappale vuodelta 1977. Kappaleen on kirjoittanut yhtyeen alkuperäinen soolokitaristi Ace Frehley, ja hän myös laulaa kappaleen.


title: Shock Me

text: Frehley sai inspiraation kappaleeseen pyörryttyään konsertissa saatuaan sähköiskun. Vaikka kappaleen voi tulkita kertovan tästä aiheesta, sen sanoitukseen sisältyy todellisuudessa kaksimielinen merkitys. Kappale ilmestyi "Christine Sixteen"-singlen b-puolella 1. kesäkuuta vuonna 1977,  "Christine Sixteen" sijoittui Yhdysvalloissa Billboardin singlelistalla sijalle 25, ja sen vanavedessä myös "Shock Me" nousi hitiksi. "Shock Me" oli ensimmäinen Kissin kappale, jossa päävastuun laulajana kantoi nimenomaan Frehley, ja kappale julkaistiin myös kesäkuussa 1977 yhtyeen "Love Gun"-studioalbumilla.


title: Shock Me

text: "Shock Me" päätyi jälleen singlen b-puoleksi 2. huhtikuuta 1978, kun yhtyeen "Double Platinum"-kokoelma-albumia varten uudelleen miksattu kappale "Strutter" julkaistiin uudelleen singlenä nimellä "Strutter '78", b-puolenaan niin ikään uudelleen miksattu "Shock Me", jonka oli myös pitänyt päätyä "Double Platinumille".  Koska kappale ei lopulta ilmestynyt albumilla, se päätettiin julkaista "Strutter '78":n b-puolella.


title: Shock Me

text: Musiikkilehti "Guitar Worldin" lukijat äänestivät Frehleyn kappaleessa esittämän kitarasoolo-osuuden sijalle 50. lehden "100 Greatest Guitar Solos" (suom. "100 parasta kitarasooloa") -listalla.


title: Shock Me

text: Kissin esiintyessä 12. joulukuuta 1976 Floridan Lakelandissa, Civic Centerissä, Frehley sai sähköiskun joka innoitti hänet kirjoittamaan kappaleen. Kissin jäsenten oli lavalle mennessään määrä laskeutua portaita, jonka aikana yhtyeen jäsenet pitivät tiukasti kiinni viereisestä kaiteesta etteivät olisi kaatuneet lavalle mennessään. Kyseisenä iltana Frehleyn kitara ei ollut maadoitettu oikeaoppisella tavalla, eikä yhtye vielä tuolloin käyttänyt langattomia kitaroita, minkä vuoksi Frehley sai suuren sähköiskun koskiessaan metalliseen kaiteeseen. Jännite oli niin suuri, että hänen sormenpäänsä olivat täynnä palovammoja, ja yhtyeen muut jäsenet - laulaja ja rytmikitaristi Paul Stanley, basisti-laulaja Gene Simmons ja rumpali Peter Criss - esiintyivät hetkellisesti kolmihenkisenä koska eivät olleet tietoisia Frehleyn kunnosta. Yhtye keskeytti esiintymisensä ymmärtäessään, ettei Frehley saapuisi lavalle, mutta huolimatta huonosta kunnostaan hän lopulta pystyi esiintymään moitteitta. Onnettomuuden jälkeen Kiss onkin suosinut esiintyessään langattomia kitaroita.


title: Shock Me

text: Muut yhtyeen jäsenet innoittivat esiintymisen jälkeen, että Frehley kirjoittaisi kokemuksestaan kappaleen. Vaikka Frehley sävelsikin kappaleen, hän ei aluksi ollut kovin innokas laulamaan sitä, mutta lopulta Stanley ja Simmons saivat hänen mielensä muuttumaan. Frehley oli joka tapauksessa kappaletta levyttäessään hyvin hermostunut, ja hä lauloikin "Love Gun"-albumille päätyneen lopullisen lauluosuutensa studion lattialla selällään maaten, ja hän myös pyysi tuottajana toiminutta Eddie Krameria himmentämään studion valaistusta jotta laulaminen kasvot valoihin kohdistettuna helpottuisi.


title: Shock Me

text: Ilmestyessään "Shock Me" vakiinnutti paikkansa Kissin kiertueen settilistassa. Kappaleen jälkeen Ace Frehley esitti kitarasoolonsa, jonka tunnetuimpia efektejä ovat kitaran savuaminen ja tuleen sytyttäminen. Aiemmin hän oli esittänyt oman ohjelmanumeronsa joko "Cold Gin"- tai "She"-kappaleen jälkeen. "Alive II"-livealbumia seuranneen maailmankiertueen jälkeen kappaleen esittäminen Kissin konserteissa kuitenkin harveni, koska Frehley päätyi esittämään myös "Dynasty"- ja "Unmasked"-studioalbumeilla ilmestyneitä kappaleita, joilla hän toimi laulajana.


title: Shock Me

text: Frehley erosi Kissistä vuonna 1982, eikä kappaletta kuultu enää yhtyeen ohjelmistossa 1980-luvulla. Kissin esiintyessä vuonna 1995 Music Televisionin suositussa Unpluggged-ohjelmassa Frehley palasi Peter Crissin kanssa jakamaan lavan Stanleyn ja Simmonsin kanssa ensimmäisen kerran 15 vuoden tauon jälkeen, mutta kyseisessä esiintymisessä Frehley esitti "Shock Men" sijasta The Rolling Stonesin "2,000 Man"-kappaleen, jonka Kiss oli nauhoittanut vuonna 1979 ilmestyneelle "Dynasty"-albumilleen. Esiintyminen Music Televisionin ohjelmassa nostatti valtaisat huhut Frehleyn ja Crissin palaamisesta yhtyeeseen, ja tämä tapahtuikin jo vuonna 1996 huikean menestyksekkään paluukiertueen merkeissä. Alkuperäisen kokoonpanon paluukiertueella myös "Shock Me" teki paluun yhtyeen ohjelmistoon. Vuoden 1998 "Psycho Circus"-albumia seuranneella maailmankiertueella Frehleyn uusi kappale "Into the Void" vei kuitenkin "Shock Men" paikan konserttiohjelmistossa.


title: Shock Me

text: Kissin alkuperäisen kokoonpanon jäähyväiskiertueella Frehley esitti kappaletta vielä muutamaan otteeseen, sillä "2,000 Man" ja "Into the Void" olivat onnistuneet lyhyessä ajassa vakiinnuttamaan paikkansa hyvin Kissin konserteissa. Frehley jätti yhtyeen virallisesti vuonna 2002, ja hänen korvaajakseen hankittu Tommy Thayer esitti kappaletta sittemmin Kissin Alive 35-maailmankiertueella. Sittemmin "Shock Me" on jälleen jäänyt ulkopuolelle Kissin ohjelmistosta, ja sittemmin Thayer on esittänyt konserteissa omia kappaleitaan "When the Lightning Strikes" ja "Outta This World".


title: Shock Me

text: Frehley on esittänyt kappaletta ahkerasti sooloartistina toimiessaan aina 1980-luvulta lähtien.


title: Shock Me

text: "Shock Me" löytyy seuraavilta Kissin julkaisuilta;


title: Urheilulääketiede

text: Urheilulääketiede on urheilijoiden terveyden hoitoon ja suorituskyvyn optimointiin keskittyvä liikuntalääketieteen ala. Sen piiriin kuuluvat myös doping, antidoping ja dopingtestaus.


title: Leijonalippu

text: Leijonalippu on Suomen lipun malli, jota käytettiin itsenäisyyden alkuaikoina; se on punapohjainen ja keskellä on kultainen Suomen vaakunaleijona, jonka panssaroitu käsivarsi ja miekkojen terät ovat hopeanvärisiä, miekkojen kahvat ja panssarikäsivarren kyynär- ja rannesuojat ovat kultaisia; leijona on sijoitettu yhdeksän hopeisen heraldisen ruusun päälle.


title: Leijonalippu

text: Lippu oli ensimmäinen käyttöön otettu; koska huomattava osa ensimmäisestä itsenäisyysajan hallinnosta oli ruotsinkielisiä, kansallisväreiksi pyrittiin saamaan punakeltainen; suomenkielisten väriyhdistelmä oli sinivalkoinen.


title: Leijonalippu

text: Punapohjainen leijonalippu aiheutti toisinaan sekaannusta, koska varsinkin laivojen perässä tai mastossa tuolloin miltei yksinomaan hiilipolttoisten höyrylaivojen savu mustasi sen niin ettei kuviota nähnyt ja punainen pohja aiheutti sen, että lippu sekaantui kokopunaisen bolsevikkilipun kanssa. Neuvostoliiton lippu, jossa on tangonpuoleisessa yläkulmassa keltainen sirppi ja vasara -yhdistelmä sekä keltainen tähti, tuli käyttöön vasta vuonna 1922, kun Venäjän sisällissota oli päättynyt ja varsinaista valtionhallintoa väliaikaisen tilalle päästiin kokoamaan. Valkopohjainen Neuvostoliiton sotalippu tuli käyttöön vielä myöhemmin.


title: Leijonalippu

text: Suomen lipuksi päätettiin toukokuussa 1918 ottaa siniristilippu. Leijonaliput poistettiin lopullisesti käytöstä vuonna 1920.


title: Leijonalippu

text: Kuitenkin RKP käytti vuoteen 1966 asti eduskuntavaalijulisteissaan kuvaa, jossa siniristilipun sijasta esiintyi leijonalippu.


title: Leijonalippu

text: V. A. Koskenniemi kirjoitti 1917 lipulle omistetun runon "Leijonalippu", jonka hän kuitenkin lippu-uudistuksen jälkeen korvasi uudella runolla "Siniristilippumme". Leijonalippu mainitaan myös Jääkärimarssin kolmannen säkeistön sanoissa.


title: Helsingin kaupungintalo

text: Helsingin kaupungintalo on Helsingin kaupungin keskeisin hallinto- ja edustusrakennus, joka sijaitsee Kruununhaan kaupunginosassa Kauppatorin varrella, osoitteessa Pohjoisesplanadi 11–13. Rakennuksessa sijaitsevat muun muassa Helsingin pormestarin ja apulaispormestarien toimistot sekä Helsingin kaupunginvaltuuston ja Helsingin kaupunginhallituksen kokoustilat. Se on osa Leijonan korttelia eli niin kutsuttua Kaupungintalokorttelia, jonka kaikki rakennukset ovat kaupunginhallinnon käytössä.


title: Helsingin kaupungintalo

text: Vuonna 1833 valmistunut, arkkitehti Carl Ludvig Engelin suunnittelema rakennus on osa Helsingin historiallista empirekeskustaa. Rakennuksen alkuperäinen käyttäjä oli Hotelli Seurahuone, ja kaupungintalona se on toiminut vuodesta 1913. 1960-luvulla rakennuksen sisätilat uudistettiin radikaalisti arkkitehti Aarno Ruusuvuoren suunnitelmien mukaan.


title: Helsingin kaupungintalo

text:
Kun Helsingistä 1800-luvun alussa ryhdyttiin rakentamaan Suomen suuriruhtinaskunnan pääkaupunkia, Johan Albrecht Ehrenström suunnitteli sille uuden asemakaavan ja Carl Ludvig Engel piirsi sen tärkeimmät julkiset rakennukset. Hallinto- ja yliopistorakennusten, kirkkojen ja kasarmien lisäksi Ehrenström varasi asemakaavassaan paikan myös seurahuonerakennukselle, joka sisältäisi hotellin ja teatterin ja toimisi Helsingin huvielämän keskuksena. Seurahuoneen paikaksi oli alun perin määrätty Kasarmitorin etelälaita, mutta kun tämä tontti jouduttiin luovuttamaan Kaartin kasarmille, Ehrenström määräsi uudeksi paikaksi Kauppatorin pohjoislaidan..
Hotelli Seurahuone oli 1800-luvun Helsingin huvielämän keskus. Siellä sai kantaesityksensä Jean Sibeliuksen Karelia-sarja vuonna 1894, sekä vuonna 1896 Sibeliuksen ainoa ooppera "Neito tornissa". Samana vuonna Lumièren veljekset järjestivät rakennuksessa Suomen ensimmäisen elokuvanäytöksen.


title: Helsingin kaupungintalo

text: Seurahuone toimi rakennuksessa vuoteen 1913 saakka. Helsingin kaupunki oli sen tontin lunastanut itselleen jo aiemmin, vuonna 1901, aikeenaan rakentaa sille uusi kaupungintalo. Rakennus olikin purku-uhan alla, mutta se päätettiin lopulta kuitenkin säilyttää ja mukauttaa uuteen käyttötarkoitukseensa, kaupungintaloksi.


title: Helsingin kaupungintalo

text: Helsingin kaupunginvaltuusto kokoontui rakennuksessa vuosina 1932–1965. Nykyisin valtuuston kokoussali on saman korttelin keskelle rakennetussa uudisrakennuksessa.


title: Helsingin kaupungintalo

text: Kaupungintalon sisätilat rakennettiin lähes kokonaan uusiksi arkkitehti Aarno Ruusuvuoren suunnitelmien mukaan vuosina 1965–1970. Entisellään säilyivät ainoastaan julkisivu, juhlasali sekä sisääntuloaulan pylväikkö.


title: Puolitaso

text: Puolitaso on eräs geometrian käsite. Jos tasossa on annettu suora "l", niin ne tason "T" pisteet, jotka eivät kuuluu "l":ään voidaan jakaa kahteen joukkoon "A" ja "B" siten, että kaksi "T":n pistettä "x" ja "y" kuuluvat samaan osajoukkoon jos ja vain jos jana "xy" ei leikkaa suoraa "l". Tällöin "A" ja "B" ovat avoimia puolitasoja. Joukkoja formula_1 ja formula_2 sanotaan puolitasoiksi.


title: Yhdensuuntaisuus

text: Yhdensuuntaisuus on geometriaan liittyvä käsite. Geometriassa suorien sanotaan olevan yhdensuuntaisia, jos ne ovat samassa tasossa eivätkä leikkaa toisiaan.


title: Yhdensuuntaisuus

text:
Vektorilaskennassa yhdensuuntaisuus määritellään seuraavasti:
Olkoon "V" vektoriavaruus, jonka kerroinkuntana on "K". Kahden nollasta poikkeavan vektorin "a" ja "b" sanotaan olevan yhdensuuntaisia, jos on olemassa kerroin formula_1 siten, että "a = kb". Jos "k" on > 0, vektorit ovat samansuuntaiset, mutta jos "k" < 0, vektorit ovat vastakkaissuuntaiset.


title: Leskelä (Siikalatva)

text: Leskelä on kylä Lamujoen varressa Siikalatvan kunnassa Pohjois-Pohjanmaalla ja sijaitsee Piippolan kirkonkylän länsipuolella, valtatie 4:n ja seututien 800 risteyskohdassa, josta matkaa Ouluun on sata kilometriä.


title: Leskelä (Siikalatva)

text: Leskelä on tunnettu Suomen maantieteellisen keskipisteen sijaintipaikkana. Kirjailija Pentti Haanpää syntyi vuonna 1905 Leskelän kylässä, joka tuolloin kuului Pulkkilaan ja 1906–2008 Piippolaan.


title: Leskelä

text: Leskelä voi tarkoittaa seuraavia:


title: Salon Seudun Sanomat

text: Salon Seudun Sanomat (lyh. SSS) on Salossa ilmestyvä poliittisesti sitoutumaton seitsenpäiväinen sanomalehti. Se ilmestyy myös digitaalisena.. Lehteä kustantaa TS-Yhtymään kuuluva Salon Seudun Sanomat Oy.


title: Salon Seudun Sanomat

text: Salon Seudun Sanomat Oy kustantaa paikallislehtiä, joihin kuuluu " Paikallislehti Somero". Peimarin Kustannus Oy:n kautta se julkaisee "Kunnallislehteä" ja omistamansa Kaarinan Lehti Oy:n kautta "Kaarina-lehteä". Kaarinan Lehti on jo aiemmin kuulunut julkaisijansa Priimus Groupin kautta osittain TS-Yhtymään.


title: Salon Seudun Sanomat

text: Lehti omistaa myös lehdet painavan kirjapainon, joka on nimeltään Salon Lehtitehdas. Lehtikonserniin kuuluvat lisäksi tytäryhtiöt Salon Alueradio Oy, jolla on radiokanavat Radio Melodia 88,2 (ent. Radio 88,2) ja Auran Aallot Salo (ent. Rogmo FM ) sekä Uudenkaupungin Sanomat Oy.


title: Salon Seudun Sanomat

text: "Salon Seudun Sanomien" painohallin katto paloi 17.6.2007 pahasti 500 m²:n alalta laitehuoneesta lähteneestä palosta. Lehden painamiseen ei tullut katkoksia, sillä lehti painettiin varapainoissa.


title: Salon Seudun Sanomat

text: Lehti ilmestyi vuosina nimellä Salon Seudun Kunnallislehti 1919–1943 ja 1. toukokuuta 1945 alkaen nykyisellä nimellä Salon Seudun Sanomat.


title: Link Wray

text: Fred Lincoln ”Link” Wray Jr. (2. toukokuuta 1929 – 5. marraskuuta 2005) oli rock-kitaroinnin uranuurtajia. Link Wray on usein mainittu eräänä särökitarasoundin ja voimasointujen ensimmäisistä käyttäjistä. Link Wrayn kerrotaan muun muassa tehneen tahallaan reikiä kitaravahvistimensa kaiutinkartioon särösoundin aikaansaamiseksi ennen varsinaisten säröpedaalien keksimistä. Link Wrayn soundin kerrotaan vaikuttaneen syvästi muun muassa Jeff Beckin, Jimi Hendrixin, Marc Bolanin, Neil Youngin ja Bob Dylanin musiikkiin.


title: Link Wray

text: Hän on tehnyt yhteistyötä muun muassa kitaristi Peter Kaukosen kanssa. 1970-luvun loppupuolella hän oli mukana Robert Gordonin esikoisalbumilla ja kakkosalbumilla "Fresh Fish Special".


title: Link Wray

text: Seinäjoen Provinssirockissa Wray esiintyi vuonna 1997.


title: Link Wray

text: Link Wrayn tunnetuin kappale lienee vuonna 1958 julkaistu instrumentaali ”Rumble” Link Wray & His Ray Menin kanssa, jota myös suomalainen yhtye 22-Pistepirkko on ahkerasti soittanut keikoillaan ja jopa levyttänyt The Others -nimellä. Kappale on myös inspiroinut useita kuuluisia rock-muusikkoja, kuten Iggy Popia ja Led Zeppelinin Jimmy Pagea.


title: Link Wray

text: ”Rumblea” on myös käytetty monesti eri yhteyksissä viihteessä, esimerkiksi elokuvissa "Pulp Fiction – Tarinoita väkivallasta", "Independence day – Maailmojen sota" ja "Blow".


title: Link Wray

text: Wray muutti Kööpenhaminaan 1980-luvulla mentyään naimisiin tanskalaisen Olive-vaimonsa kanssa. Viimeiset vuotensa hän vietti Tanskassa, keikkaillen usein. Hän kuoli vuonna 2005 kotonaan Kööpenhaminassa ja hänet haudattiin Kööpenhaminan Christianshavnin kaupunginosaan.


title: ITV (täsmennyssivu)

text: ITV tarkoittaa seuraavia asioita:


title: Nurmijärven Uutiset

text: Nurmijärven Uutiset on Nurmijärvellä Uudellamaalla julkaistava ilmaisjakelulehti.


title: Nurmijärven Uutiset

text: Lehti ilmestyy kahdesti viikossa: keskiviikkoisin ja viikonvaihteessa. Vuonna 2016 sen jakelumäärä on 20 200 kappaletta. Lehden alkuperäinen nimi oli Nurmijärven Extra Uutiset. Nykyinen nimi on ollut käytössä loppuvuodesta 2003.


title: Nurmijärven Uutiset

text: Nurmijärven Uutisten toimitus sijaitsee Klaukkalassa. Lehden päätoimittajana on toiminut syyskuusta 2013 Riikka Laine. Nurmijärven Uutisia julkaisee Etelä-Suomen Media Oy, joka kuuluu Keskisuomalainen-konserniin.


title: Platoninen rakkaus

text: Platoninen rakkaus () tarkoittaa syvää henkistä tai toverillista rakkautta. Sillä viitataan tyypillisesti epäaistilliseen rakkauteen. Platonisessa suhteessa kaksi henkilöä tuntee voimakasta kiintymystä toisiaan kohtaan, mutta suhteessa ei ole eroottisia aineksia.


title: Gross-Titlis-Schanze

text: Gross-Titlis-Schanze on hyppyrimäki Titlis-vuoren rinteessä Engelbergissä Obwaldenin kantonissa Sveitsissä.


title: Gross-Titlis-Schanze

text: Ensimmäinen mäkihyppykilpailu käytiin Engelbergissä vuonna 1905. Engelbergin ensimmäinen hyppyrimäki, Sandrain-Schanze, avattiin vuonna 1908. Ensimmäinen "Titlis-Schanze" rakennettiin 1920-luvulla, mutta kuolinonnettomuuden takia palattiin hyppäämään Sandrain-Schanzeen. Sandrain-Schanze oli käytössä aina vuoteen 1964 asti, jolloin Engelbergiin rakennettiin valaistut Klein-Titlis-Schanze ja Bubenschanze-hyppyrimäet. Klein-Titlis-Schanzessa käytiin jopa muutama kansainvälinen kilpailu.


title: Gross-Titlis-Schanze

text: Vuonna 1971 rakennettiin uusi suurmäki Gross-Titlis-Schanze. Avajaisissa, joka oli osa Ski Jumpers Tournamentia, Sepp Zehnder hyppäsi 102 metriä, joka oli ensimmäinen yli 100 metrin hyppy Sveitsissä.


title: Gross-Titlis-Schanze

text: Engelbergille luvattiin vuoden 1984 hiihdon MM-kilpailut ja niitä varten Gross-Titlis-Schanze remontoitiin. Myöhemmin Kansainvälinen hiihtoliitto päätti, ettei olympiavuosina enää järjestetä MM-kilpailuja, eikä Engelbergissä näin ollen pidettykään MM-kilpailuja. Kuitenkin kautta aikain ensimmäinen mäkihypyn MM-joukkuekilpailu järjestettiin remontoidusta K120 Gross-Titlis-Schanzesta. Kilpailun voitti Suomi joukkueella Markku Pusenius, Pentti Kokkonen, Jari Puikkonen ja Matti Nykänen.


title: Gross-Titlis-Schanze

text: Vuodesta 1980 alkaen Gross-Titlis-Schanzessa on järjestetty vuosittain mäkihypyn maailmancupin kilpailuja. Maailmancupin kilpailujen turvaamiseksi Gross-Titlis-Schanzea remontoitiin elokuusta 2000 syksyyn 2001. Remontissa K-pistettä siirrettiin 120 metristä 125 metriin ja HS-pisteeksi vakiintui myöhemmin 137 metriä. Vuonna 2006 vauhtimäki muotoiltiin uudelleen. Kesällä 2016 rakennettiin kokonaan uusi vauhtimäki teräsbetonista ja valaistus sekä alastulorinnettä muotoiltiin hieman uuteen vauhtimäkeen sopivaksi. Remontissa HS-pistettä siirrettiin 137 metristä 140 metriin. Uusittu Gross-Titlis-Schanze avattiin 10. joulukuuta 2016.


title: Gross-Titlis-Schanze

text: Gross-Titlis-Schanze on Sveitsin suurin hyppyrimäki. Nykyisin Klein-Titlis-Schanze ja Bubenschanze eivät ole enää käytössä, niiden remontoimista ja muovittamista on kuitenkin suunniteltu. Nuoret harjoittelevat lumesta tehdystä hyppyrimäestä, joka sijaitsee Engelbergin laaksossa.


title: Gross-Titlis-Schanze

text: Mäkiennätyksen 144,0 metriä ovat hypänneet Domen Prevc ja Ryōyū Kobayashi.


title: Kalervo (nimi)

text: Kalervo on suomalainen miehen nimi. Nimi on peräisin Kalevalasta, jossa se mainitaan Kullervon isän nimenä, ja sen on arveltu syntyneen Kaleva- ja Kullervo-nimien yhdistelmänä. Nimi on annettu maaliskuuhun 2017 mennessä 65 717 suomalaiselle. Kalervon nimipäivä on 11. maaliskuuta.


title: Frölunda HC

text: Frölunda HC (tunnetaan myös nimellä Frölunda Indians) on Ruotsin SHL:ssä pelaava jääkiekkoseura. Se perustettiin 1938 Göteborgissa pyörittämään Västra Frölunda IF:n jääkiekkojaostoa. Joukkueen päävalmentajana on toiminut vuodesta 2013 Roger Rönnberg. Frölunda HC on voittanut mestaruuden neljä kertaa (1965, 2003, 2005 ja 2016). Joukkue pelasi myös vuoden 2006 European Champions Cupissa.


title: Frölunda HC

text: Frölunda HC tunnettiin aiemmin nimillä Västra Frölunda IF (1944–1984) ja Västra Frölunda HC (1984–2004). Joukkue pelaa kotiottelunsa Scandinaviumissa.


title: Sulho

text: Sulho on suomalainen miehen nimi, joka johtuu etupäässä runokielessä esiintyvästä, sulhasta tarkoittavasta sanasta "sulho". Nimi on annettu elokuuhun 2018 mennessä 642 suomalaiselle, joista suurin osa on syntynyt 1900-luvun alkupuolella. 2010-luvulla nimi on annettu vain seitsemälle pojalle.


title: Kärkimedia

text: Kärkimedia Oy on 34 suomalaisen sanomalehden omistama markkinointikanava, jonka tavoitteena on edistää jäsentensä ilmoitusmyyntiä sekä toimia yhteistyöorganisaationa. Se on perustettu 1995. Kärkimedia edustaa kansainvälistä Cannes Lions -mainosfestivaalia Suomessa.


title: Kärkimedia

text: Kärkimedia tuottaa myyntipalveluita, tutkimus ja konsultointipalveluita, kampanjasuunnittelua sekä mainosmittausta.


title: Kärkimedia

text: Yhtiön liikevaihto on kasvanut vuoden 1996 27 800 000:sta vuoden 2005 117 000 000 euroon.


title: Marsupilami

text: Marsupilami on belgialaisen André Franquinin luoma eläinsarjakuvahahmo, joka seikkailee omassa albumisarjassaan ja aluksi Piko ja Fantasio -sarjakuvassa Pikon ja Fantasion lemmikkinä. Suomennetuista "Pikon ja Fantasion seikkailuja" -sarjakuvista ensimmäisenä Marsupilami esiintyy albumissa "Taistelu perinnöstä" (1951–1952), jossa Piko ja Fantasio löytävät Marsupilamin Etelä-Amerikan sademetsästä. Sarjakuvien lisäksi Marsupilami on esiintynyt myös animaatioissa.


title: Marsupilami

text: Marsupilami-sarjakuvahahmosta on saatavilla oheistuotteita, kuten sen kuvalla varustetuja mukeja ja paitoja sekä pehmoleluja.


title: Marsupilami

text: Marsupilami on keltainen mustapilkkuinen tai kokonaan musta apinankaltainen sympaattinen hahmo. Sillä on pitkä, täysikasvuisena noin 8-metrinen häntä, jota se käyttää lonkeromaisena tarttumavälineenä. Naarailla häntä on lyhyempi. Marsupilami kuuluu harvinaiseen munivien nisäkkäiden lahkoon, josta muina esimerkkeinä ovat esimerkiksi vesinokkaeläin ja nokkasiili. Naaras munii 2–3 päärynänmuotoista munaa kerran elämässään. Marsupilamien luontainen elinympäristö on sademetsässä Palombia-nimisessä kuvitteellisessa Etelä-Amerikan valtiossa. Marsupilamiperhe asuu puuhun rakentamassaan simpukkamaisessa kodissa. Marsupilami on älyltään nokkela ja toimiltaan yllättävä. Marsupilami pystyy hengittämään ilmassa ja vedessä ja sen ruuansulatuskanavasta on yhteys nenään. Marsupilamin luontaiseen ruokavalioon kuuluvat esimerkiksi piraijat ja vaeltajamuurahaiset (albumissa Tembo Tabu).


title: Marsupilami

text: Marsupilami osaa satunnaisesti puhua yksittäisiä sanoja. Se toistelee varsinkin sanaa ”huba”.


title: Marsupilami

text:
Suomeksi ilmestyneistä albumeista Marsupilami esiintyy ainakin seuraavissa:
Marsupilami-albumit:


title: Marsupilami

text: Pikon ja Fantasion seikkailuja -albumit:


title: Marsupilami

text: Muualla


title: CANT Z.1007

text: CANT Z.1007 Alcione oli italialainen toisen maailmansodan aikainen keskiraskas pommikone.